cyanic-selkie/wikianc huggingface dataset:
മിറോസ്ലാഫ് ക്ലോസെ
മിറോസ്ലാഫ് യോസെഫ് ക്ലോസെ (ജനനം ജൂൺ 09, 1978) ഒരു ജർമ്മൻ ഫുട്ബോൾ താരമാണ്. പോളണ്ടിലെ ഒപോളെയിൽ ജനിച്ച ഇദ്ദേഹം ഇറ്റാലിയൻ സേറ്യ അ ലീഗ് മത്സരങ്ങളിലെ ലാറ്റ്സ്യൊ ടീമിന്റെ സ്ട്രൈക്കർ ആണ്.
വിവിധ മത്സരങ്ങളിലായി 71 ഗോളുകൾ നേടിയ ക്ലോസെ ജർമ്മനിയുടെ എക്കാലത്തെയും മികച്ച, ഏറ്റവും കൂടുതൽ ഗോൾ അടിച്ച താരമാണ്. 2006 -ലെ ഫുട്ബോൾ ലോകകപ്പിൽ 5 ഗോളുകൾ നേടി ഗോൾഡൻ ബൂട്ട് കരസ്ഥമാക്കിയ ക്ലോസെ; 2002 -ലെ ലോകകപ്പിലും 5 ഗോളുകൾ നേടി. ഇതു കൂടാതെ 2010 ലോകകപ്പിൽ 4 ഗോളുകളും, 2014 ലോകകപ്പിൽ 2 ഗോളുകളും നേടിയ ക്ലോസെ, മൊത്തം 16 ഗോളുകളോടെ ലോകകപ്പ്‌ ഫുട്ബോൾ ചരിത്രത്തിലെ ഏറ്റവും കൂടുതൽ  ഗോൾ നേടുന്ന കളിക്കാരൻ എന്ന ബഹുമതിയ്ക്ക് അർഹാനായി. നാല് വ്യത്യസ്‌ത ലോകകപ്പുകളിൽ ഓരോന്നിലും ഗോൾ നേടിയ ക്ലോസെ ഒരേ ദേശക്കാരനായ ഉവ്വ്വെ സീലയുടെയും, ബ്രസീൽ ഫുട്ബോൾ ഇതിഹാസം പെലെയുടെയും ഒപ്പമെത്തി.
ഇതിനൊക്കെ പുറമേ, ക്ലോസെ ഗോൾ അടിച്ചിട്ടുള്ള ഒരു കളിയിലും ജർമ്മനി തോറ്റിട്ടില്ല. 2014 ഓഗസ്റ്റിൽ മിറോസ്ലാഫ് ക്ലോസെ രാജ്യാന്തര ഫുട്ബോളിൽ നിന്നും വിരമിച്ചു. ഇറ്റാലിയൻ ലീഗിൽ ലാറ്റ്സ്യൊക്ക് വേണ്ടി ഇദ്ദേഹം കളി തുടരും.
പുറം കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജർമ്മൻ ഫുട്ബോൾ കളിക്കാർ വർഗ്ഗം:2002 ഫിഫ ലോകകപ്പിലെ കളിക്കാർ വർഗ്ഗം:2006 ഫിഫ ലോകകപ്പിലെ കളിക്കാർ വർഗ്ഗം:2010 ഫിഫ ലോകകപ്പിലെ കളിക്കാർ വർഗ്ഗം:2014 ഫിഫ ലോകകപ്പിലെ കളിക്കാർ വർഗ്ഗം:1978-ൽ ജനിച്ചവർ
രഞ്ജിത് കൗർ
ഇന്ത്യൻ പഞ്ചാബിലെ ഒരു പഞ്ചാബി ഗായികയാണ് രഞ്ജിത് കൗർ (പഞ്ചാബി: ਰਣਜੀਤ ਕੌਰ; രഞ്ജിത് കൗർ എന്നും അറിയപ്പെടുന്നു) (ജനനം ഒക്ടോബർ 1950). പ്രശസ്ത പഞ്ചാബി ഗായകനും രാഷ്ട്രീയക്കാരനുമായ മുഹമ്മദ് സാദിഖുമായുള്ള യുഗ്മഗാനങ്ങൾക്ക് അവർ പ്രശസ്തയാണ്. അവർ പിന്നണി ഗായികയായും സഹനടിയായും നിരവധി പഞ്ചാബി സിനിമകൾ ചെയ്തു.
അവലംബം
വർഗ്ഗം:ഇന്ത്യൻ നാടോടി ഗായകർ വർഗ്ഗം:ഇന്ത്യൻ വനിതാ നാടോടി ഗായകർ വർഗ്ഗം:1949-ൽ ജനിച്ചവർ
ഫോറോൾഹോഗ്ന ദേശീയോദ്യാനം
ഫോറോൾഹോഗ്ന ദേശീയോദ്യാനം (നോർവീജിയൻ: Forollhogna nasjonalpark) നോർവേയിലെ സോർ-ട്രോൻഡെലാഗ്, ഹെഡ്‍മാർക്ക് കൌണ്ടികളിലായി സ്ഥിതിചെയ്യുന്ന ഒരു ദേശീയോദ്യാനമാണ്. ഫോറോൾഹോഗ്ന വിപുലമായ സസ്യജീവിതവം വന്യമായ റെയിൻഡിയറുടെ സാന്നിദ്ധ്യം എന്നിവയാൽ ശ്രദ്ധേയമാണ്. ഹെഡ്‍മാർക്കിലെ ക്വിക്കനെ, ടൈൻസെറ്റ്, റ്റോൾഗ, ഓസ് എന്നീ മുനിസിപ്പാലിറ്റികളിലും സോർ-ട്രോൻഡെലാഗിലെ ഹോൾറ്റാലെൻ, മിഡ്ട്രെ ഗൌൾഡാൽ, റെന്നെബു എന്നീ മുനിസിപ്പാലിറ്റികളിലുമായിട്ടാണ് സ്ഥിതിചെയ്യുന്നത്.
ദാവീദ് (മൈക്കലാഞ്ചലോ)
Coordinates 43°46′36.13″N 11°15′34.02″E / 43.7767028°N 11.2594500°E / 43.7767028; 11.2594500 ഇറ്റാലിയൻ കലാകാരൻ മൈക്കലാഞ്ചലോ 1501 നും 1504 നും ഇടയിൽ മാർബിളിൽ സൃഷ്ടിച്ച നവോത്ഥാന ശില്പത്തിന്റെ സമുന്നത സൃഷ്ടിയാണ് ദാവീദ്. 17 അടി (5.17 മീറ്റർ )യാണ് ദാവീദിൻറെ ഉയരം  ബൈബിൾ കഥാപാത്രമായ ഡേവിഡിൻറെ പ്രതിമ   ഫ്ലോറൻസ് കലയിലെ പ്രിയപ്പെട്ട വിഷയങ്ങളിൽ ഒന്നാണ്.
ദാവീദിൻറെ പ്രതിമ ഫ്ലോറൻസ് കത്തീഡ്രലിൻറെ കിഴക്കേ അറ്റത്ത് സ്ഥാപിക്കേണ്ട പ്രവാചക പ്രതിമകളുടെ ഒരു പരമ്പരയിൽ സ്ഥാപിക്കാനാണ് ആദ്യം തീരുമാനിച്ചിരുന്നത്, എന്നാൽ അതിനുപകരമായി ഫ്ലോറൻസിലെ സർക്കാർ കാര്യാലയങ്ങളുടെ ഇരിപ്പിടമായ പിയാസ ഡെല്ല സിഗ്നോറിയ ചത്വരത്തിൽ പാലാസോ വെച്ചിയോയ്ക്ക് (നഗര പൊതുമന്ദിരം) പുറത്ത് ഒരു പൊതു സ്ക്വയറിൽ 1504 സെപ്റ്റംബർ 8 ന് പ്രതിമ അനാച്ഛാദനം ചെയ്തു. ഈ പ്രതിമ 1873-ൽ ഫ്ലോറൻസിലെ ഗാലേരിയ ഡെൽ അക്കാദമിയയിലേക്ക് മാറ്റി, പിന്നീട് അത് സ്ഥിതിചെയ്തിരുന്നിടത്ത് ഒരു തനിപ്പകർപ്പ് സ്ഥാപിച്ചു.
അത് പ്രതിനിധീകരിക്കുന്ന രൂപത്തിന്റെ സ്വഭാവം കാരണം, പ്രതിമ താമസിയാതെ റിപ്പബ്ലിക് ഓഫ് ഫ്ലോറൻസിലെ പൗരസ്വാതന്ത്ര്യത്തിന്റെ പ്രതിരോധത്തിൻറെ പ്രതീകമായി വന്നു, ഒരു സ്വതന്ത്ര നഗര-സംസ്ഥാനമായി നിലനിന്നിരുന്ന ഫ്ലോറൻസിന് ഓരോ വർഷവും അയൽ രാജ്യങ്ങളിൽ നിന്നു കൂടുതൽ ശക്തമായ എതിരാളികളുടെ ഭീഷണികൾ നേരിടേണ്ടതായി വന്നു, കൂടാതെ മെഡിസി കുടുംബത്തിന്റെ വർദ്ധിച്ചുവരുന്ന സ്വാധീനവും ഫ്ലോറൻസിൻറെ സ്വാതന്ത്യത്തിന് ഭീഷണി ഉയർത്തി, സ്വതന്ത്ര റിപ്പബ്ലിക്കിൻറെ പ്രതീകമായ റോമി ലേക്കാണ്  ഡേവിഡിന്റെ നോട്ടം ഉറപ്പിച്ചിട്ടുള്ളത്.
നിയോഗിക്കപ്പെട്ടവർ
മൈക്കലാഞ്ചലോ പ്രതിമ നിർമ്മാണം ആരംഭിച്ച് അവസാനിപ്പിച്ച 1501 മുതൽ 1504 കാലഘട്ടത്തിനു മുമ്പുതന്നെ ഡേവിഡിൻറെ ചരിത്രം ആരംഭിക്കുന്നുണ്ട്. മൈക്കലാഞ്ചലോ ഡേവിഡിൻറെ പ്രതിമ നിർമ്മാണത്തിനായി വരുന്ന സമയത്ത് ഫ്ലോറൻസ് ഭദ്രാസനപ്പള്ളിയുടെ പ്രധാന മേൽനോട്ടക്കാർ 'ആർട്ടേ ഡെല്ല ലാന' എന്ന പേരിലുള്ള കമ്പിളി കച്ചവടക്കാരുടെ സംഘടനക്കായിരുന്നു, അവർക്ക് ബൈബിളിലെ പഴയ നിയമത്തിലെ പന്ത്രണ്ട് വലിയ പ്രതിമകൾ ഭദ്രാസനപ്പളളിയുടെ മുട്ടുചുവരുകൾക്കിടയിൽ നിർമിച്ചു വെക്കുന്നതിന് പദ്ധതി ഉണ്ടായിരുന്നു. 1410-ൽ ഡൊണാറ്റെല്ലോ പ്രതിമകളിൽ ആദ്യത്തേത് നിർമ്മിച്ചു, ടെറാക്കോട്ടയിൽ നിർമ്മിച്ച ജോഷ്വയുടെ രൂപം. ടെറാക്കോട്ടയിലെ ഹെർക്കുലസിന്റെ ഒരു രൂപം നിർമ്മിക്കാൻ 1463-ൽ ഫ്ലോറന്റൈൻ ശില്പിയായ അഗോസ്റ്റിനോ ഡി ദൂഷിയോ നിയോഗിക്കപ്പെട്ടു, ഇത് ഡൊണാറ്റെല്ലോയുടെ നിർദ്ദേശപ്രകാരം നിർമ്മിച്ചതാകാം എന്ന് പറയപ്പെടുന്നു. 1464-ൽ തങ്ങളുടെ പ്രതിമാ നിർമ്മാണ പദ്ധതി മുന്നോട്ട് കൊണ്ടുപോകാനുള്ള വ്യഗ്രതയിൽ സംഘടന ഡേവിഡിൻറെ പ്രതിമ നിർമ്മിക്കാൻ അഗോസ്റ്റിനോയുമായി ഒരു കരാറുണ്ടാക്കി.
വടക്കൻ തുസ്കാനിലെ അപ്പുവാൻ ആൽപ്സ് മലനിരകളിലെ കറാറ നഗരത്തിൽ നിന്നുമാണ് പ്രതിമ നിർമ്മാണത്തിനുള്ള ഒരു വലിയ മാർബിൾ ശിലാഖണ്ഡം ലഭ്യമാക്കിയത്. അഗസ്റ്റിനോ വളരെ കുറച്ചു ജോലിക‍ളാണ് ചെയ്തത്. കാലുകൾ രൂപപ്പെടുത്താൻ ആരംഭിച്ച്, പാദവും ഉടലും തുണി ഉപയോഗിച്ച് രുപരേഖ ഉണ്ടാക്കി.കല്ലുളി കൊണ്ട് കാലുകൾക്കിടയിൽ ഒരു ദ്വാരം സൃഷ്ടിച്ചു. പിന്നീട് അജ്‍ഞാത കാരണത്താൽ അഗസ്റ്റിനോയുടെ കരാർ അവസാനിക്കുകയാണ് ചെയ്തത്. 1466 ൽ ഡൊണാറ്റെല്ലോ മരിച്ചു, പത്തു വർഷത്തിനു ശേഷം അൻറോണിയോ റൊസീലിനിയോ ക്ക് ആഗസ്റ്റിനോ അവസാനിപ്പിച്ചതിൽ നിന്ന് ആരംഭിക്കാൻ ചുമതല ലഭിച്ചു. എന്നാൽ റൊസീലിനിയോയുടെ കരാർ പെട്ടെന്ന് അവസാനിപ്പിക്കുകയും മാർബിൾ ശിലാഖണ്ഡം നീണ്ട 26 വർഷം പള്ളിയുടെ പണിപ്പുരയുടെ മുറ്റത്ത് പൊടിപടലങ്ങളേറ്റ് അവഗണിക്കപ്പെട്ടു കിടന്നു. വിലയേറിയ ശിലാഖണ്ഡം അവഗണിക്കപ്പെട്ടു കിടക്കുന്നതും ഇത് ഫ്ലോറൻസിലേക്ക് എത്തിക്കാൻ എടുത്ത പ്രയാസങ്ങളും വ്യയം ചെയ്തിട്ടുള്ള ഉയർന്ന തുകയും അധികാരികളെ ഉത്കണ്ഠാകുലരാക്കി.
1500 ലെ ഭദ്രാസനപ്പള്ളിയിലെ വസ്തുവിവരപട്ടിക പുസ്തകത്തിൽ ഡേവിഡിനെ ഇങ്ങനെ പരാമർശിക്കുന്നു " ഡേവിഡ് എന്ന് വിളിക്കപ്പെടുന്ന ഒരു ശിലാഖണ്ഡം അവിടെ അലസമായി വഴിമുടക്കി കിടക്കുന്നു". ഒരു വർഷത്തിനുശേഷം, ഈ വലിയ മാർബിൾ എടുത്ത് ഒരു കലാസൃഷ്ടിയായി മാറ്റാൻ കഴിയുന്ന ഒരു കലാകാരനെ കണ്ടെത്താൻ സംഘടന തീരുമാനിച്ചുവെന്ന് രേഖകൾ വ്യക്തമാക്കുന്നു. അവർ അതിനായി ഒരു ശിലാഖണ്ഡം വരുത്തി അതിന് "ദ ജയിൻറ്  എന്ന് പേരിട്ടു. പ്രസ്തുത ഖണ്ഡത്തെ പ്രതിമാരൂപത്തിലാക്കുന്നതിന് പ്രാപ്തരായ അതിവിദഗ്ദൻമ്മാരെ ക്ഷണിക്കുകയും അതിൽ ഏറ്റവും മനോഹരമായ ആശയം മുന്നോട്ടുവെക്കുന്നവർക്ക് ഡേവിഡിൻറെ നിർമ്മാണചുമതല നൽകാൻ തീരുമാനിക്കുകയും ചെയ്തു. ലിയാനാർഡോ ഡാവിഞ്ചിയെപ്പോലുള്ള പ്രഗത്ഭർ ചില ആശയങ്ങൾ പങ്കുവെച്ചെങ്കിലും ഒടുവിൽ 26  വയസ്സുള്ള  മൈക്കലാഞ്ചലോക്ക് തൻറെ ആശയത്തെ  സംഘടനക്ക് ബോധ്യപ്പെടുത്താൻ സാധിച്ചു . 1501 ഓഗസ്റ്റ് 16 ന് മൈക്കലാഞ്ചലോയ്ക്ക് ഈ വെല്ലുവിളി നിറഞ്ഞ പുതിയ ചുമതല ഏറ്റെടുക്കുന്നതിനുള്ള കരാർ നൽകി. സെപ്റ്റംബർ 13 ന് അതിരാവിലെ അദ്ദേഹം പ്രതിമ കൊത്തിത്തുടങ്ങി. കരാർ ലഭിച്ച ഒരു മാസത്തിനുശേഷം ഡേവിഡിൻറെ നിർമ്മാണത്തിനുള്ള അനുമതി ലഭിച്ചു. അടുത്ത രണ്ട് വർഷം അദ്ധേഹം ആ പ്രതിമാ നിർമ്മാണത്തിനായി സമയം ചെലവഴിച്ചു.
പ്രതിമ സ്ഥാപിക്കൽ
ലഘുചിത്രം| ഡേവിഡിൻറെ പിൻഭാഗത്തു നിന്നുള്ള കാഴ്ച. ആയുധമായ കയറ് ചവണ കാണാം. 1504 ജനുവരി 25 ന്, ശില്പം പൂർത്തിയാകുന്ന സമയത്ത്, ആറ് ടണ്ണിലധികം ഭാരമുള്ള പ്രതിമ കത്തീഡ്രലിന്റെ മേൽക്കൂരയിൽ സ്ഥാപിക്കാൻ സാധ്യത കുറവാണെന്ന് ഫ്ലോറന്റൈൻ അധികൃതർക്ക് അംഗീകരിക്കേണ്ടി വന്നു. ഡേവിഡിന് അനുയോജ്യമായ ഒരു സൈറ്റ് തീരുമാനിക്കാൻ ലിയനാർഡോ ഡാവിഞ്ചി, സാന്ദ്രോ ബോട്ടിസെല്ലി എന്നിവരുൾപ്പെടെ നിരവധി കലാകാരന്മാരടങ്ങുന്ന 30 ഫ്ലോറന്റൈൻ പൗരന്മാരുടെ ഒരു കമ്മിറ്റി അവർ വിളിച്ചു. പ്രതിമയ്‌ക്കായി ഒൻപത് വ്യത്യസ്‌ത സ്ഥലങ്ങൾ ചർച്ച ചെയ്‌തപ്പോൾ ഭൂരിപക്ഷം അംഗങ്ങളും രണ്ട് ചേരിയായി രണ്ട് സ്ഥലങ്ങൾക്കുവേണ്ടി നിലകൊണ്ടു.
ഗിയൂലിയാനോ ഡ സാൻഗല്ലോയുടെ നേതൃത്വത്തിൽ പിയറോ ഡി കോസിമോയുടെ പിന്തുണയോടെ ഒരു വിഭാഗം പ്രതിമാ നിർമ്മാണത്തിന് ഉപയോഗിച്ചിരിക്കുന്ന വെണ്ണക്കല്ല് ഗുണനിലവാരം കുറഞ്ഞതായതിനാൽ അത് പിയാസ ഡെല്ല സിഗ്നോറിയയിലെ (നഗര ചത്വരം) പുറത്തേക്ക് അഭിമുഖമായി നിരവധി കമാനങ്ങളുള്ള 'ലോഗിയ ഡി ലാൻസി' എന്ന കെട്ടിടത്തിനുള്ളിൽ പുറത്തേക്ക് അഭിമുഖമായി സ്ഥാപിക്കണമെന്ന് ദൃഡമായി വിശ്വസിച്ചു. വേറൊരു വിഭാഗം നഗരപൊതുമന്ദിരത്തിൻറെ(പലാസോ ഡെല്ല സിഗ്നോറിയ - ഇപ്പോൾ പലാസോ വെച്ചിയോ എന്ന് വിളിക്കപ്പെടുന്നു) കവാടത്തിൽ സ്ഥാപിക്കണമെന്ന് വിശ്വസിച്ചു. വിഖ്യാത നവോത്ഥാന ചിത്രകാരനായ ബോട്ടിസെല്ലിയുടെ അഭിപ്രായത്തിൽ പ്രിതിമ ഭദ്രാസനപ്പള്ളിയിലോ അല്ലെങ്കിൽ പളളിയുടെ അടുത്തോ സ്ഥാപിക്കണമെന്നുള്ളതായിരുന്നു.
1504 ജൂണിൽ ദാവീദ് പ്രതിമയുടെ പ്രമേയമായ ധീരമായ ചെറുത്തുനിൽപ്പു പ്രിതിനിധാനം ചെയ്യുന്നതിന് സമാനമായ പ്രമേയമുള്ള ഡൊണാറ്റെല്ലോ ശില്പിയുടെ 'ജൂഡിത്ത് ഉം ഹോളോഫേർനീസ്' എന്ന  വെങ്കലപ്രതിമ  മാറ്റി  ദാവീദ് പ്രതിമ  പലാസോ വെച്ചിയോ നഗരസഭാമന്ദിരത്തിൻറെ  കവാടത്തിനടുത്തായി സ്ഥാപിച്ചു. മൈക്കലാഞ്ചലോയുടെ പണിശാലയിൽ നിന്നും പിയാസ്സാ ഡെല്ലാ സിഗ്നോറിയ നഗര ചത്വരത്തിലേക്ക് പ്രതിമ എത്തിക്കാൻ നാലുദിവസമെടുത്തു. പിന്നീട് വേനൽക്കാലത്തിനു ശേഷം ദാവീദിൻറെ കയറുചവണയും പ്രതിമയുടെ വലതുകാലിന് താങ്ങ് പോലെ നിർവചിച്ചിട്ടുള്ള മരക്കുറ്റിയും ഒട്ടിച്ചു ചേർത്തു. പ്രതിമയുടെ ലിംഗഭാഗങ്ങൾ പ്രത്യേകലങ്കാരങ്ങൾ കൊണ്ട് മറച്ചു.
പിന്നീടുള്ള ചരിത്രം
1800 കളുടെ മധ്യത്തിൽ, ഡേവിഡിന്റെ ഇടതു കാലിൽ ചെറിയ വിള്ളലുകൾ ശ്രദ്ധയിൽ പെട്ടിട്ടുണ്ട്.
1873-ൽ ഡേവിഡിന്റെ പ്രതിമ പിയാസയിൽ നിന്ന് നീക്കംചെയ്യുകയും അത് കേടുപാടുകളിൽ നിന്ന് സംരക്ഷിക്കുകയും ഫ്ലോറൻസിലെ അക്കാദമിയ ഗാലറിയിൽ പ്രദർശിപ്പിക്കുകയും അവിടെ നിരവധി സന്ദർശകരെ ആകർഷിക്കുകയും ചെയ്തു. 1910 ൽ ഒരു പകർപ്പ് പിയാസ ഡെല്ലാ സിഗ്നോറിയയിൽ സ്ഥാപിച്ചു.
1991 ൽ പിയറോ കന്നാറ്റ എന്ന കലാകാരൻ പ്രതിമയെ ജാക്കറ്റിനടിയിൽ ഒളിപ്പിച്ച ചുറ്റികകൊണ്ട് ആക്രമിച്ചു. പതിനാറാം നൂറ്റാണ്ടിലെ വെനീഷ്യൻ ചിത്രകാരന്റെ മാതൃക തന്നോട് അങ്ങനെ ചെയ്യാൻ ഉത്തരവിട്ടതായി അദ്ദേഹം പിന്നീട് പറഞ്ഞു. പ്രതിമയുടെ ഇടതു കാലിന്റെ കാൽവിരലുകൾക്ക് കേടുപാടുകൾ വരുത്തിക്കൊണ്ടിരിക്കുന്ന ഘട്ടത്തിലാണ് കന്നാറ്റയെ പിന്തിരിപ്പിക്കാൻ സാധിച്ചത്.
ചരിത്രപരമായ രേഖകളുടെ നിയമപരമായ അവലോകനത്തിൻറെ അടിസ്ഥാനത്തിൽ 2010 ൽ ദാവീദിൻറെ ഉടമസ്ഥാവകാശം സംബന്ധിച്ച് തർക്കം ഉടലെടുത്തു. ഇറ്റാലിയൻ സാംസ്കാരിക മന്ത്രാലയത്തിന് എതിരായി ഫ്ലോറൻസ് നഗരസഭ പ്രതിമയുടെ ഉടമസ്ഥാവകാശം അവകാശപ്പെട്ടു.
വ്യാഖ്യാനം
മൈക്കലാഞ്ചലോയുടെ ദാവീദ് പ്രതിമയുടെ ആവിഷ്കരണം ദാവീദിൻറെ തന്നെ മറ്റു നവോത്ഥാന ചിത്രങ്ങളിൽ നിന്നും വ്യത്യസ്തമാണ്. ഡൊണാറ്റെല്ലോയുടെയും വെറോച്ചിയോയുടെയും വെങ്കല പ്രതിമകൾ ഗൊല്യാത്തിൻറെ തലയിൽ ചവിട്ടി  വിജയികളായി നിൽക്കുന്ന നായകനെയാണ് ചിത്രീകരിച്ചത്,മറ്റൊരു ചിത്രകാരനായ ആൻഡ്രിയ ഡെൽ കാസ്റ്റാഗ്നോ ദാവീദിൻറെ ചടുലമായ യൗവനകാലം ചിത്രീകരിച്ചിട്ടുണ്ടെങ്കിലും അതിലും ഗോലിയാത്തിൻറെ തല ദാവീദിൻറെ കാൽചുവട്ടിൽ കാണിച്ചിട്ടുണ്ട്. മൈക്കലാഞ്ചലോക്ക് മുമ്പുള്ള ഒരു നവോത്ഥാന കലാകാരനും ഗോലിയാത്തിനെ മുഴുവനായി ഒഴിവാക്കി ഒരു രചനയും സൃഷ്ടിച്ചിരുന്നില്ല. ഹെലൻ ഗാർഡ്നറും മറ്റ് പണ്ഡിതന്മാരും പറയുന്നതനുസരിച്ച്, ഗോലിയാത്തുമായുള്ള യുദ്ധത്തിന് മുമ്പുള്ള ദാവീദിനെയായിരിക്കാം മൈക്കലാഞ്ചലോ ചിത്രീകരിച്ചിരിക്കുന്നത്. തന്നേക്കാൾ വലിയവനായ ഒരു ശത്രുവിനെ തോൽപ്പിച്ച് വിജയിയായി നിൽക്കുന്ന ദാവീദിന് പകരം ഗോലിയിത്തിനെതിരായി യുദ്ധത്തിന് തീരുമാനിച്ച് അതിൻറെ പ്രക്ഷുബ്ധതയോടെ നിൽക്കുന്ന ദാവീദിനെയാണ് മൈക്കലാഞ്ചലോയിലൂടെ നാം കാണുന്നത്,പണ്ഡിതൻമ്മാരുടെ വിവരണത്തിൽ ഡേവിഡിൻറെ പുരികങ്ങൾ വലിഞ്ഞുമുറികിയിട്ടുണ്ട്, കഴുത്ത് നല്ല മുറുക്കത്തിലും വലതുകൈയിലെ രക്തക്കുഴലുകൾ വലുതായതായും വ്യക്തമായിക്കാണാം, ഇടതു കൈ തോളോട് ചേർത്ത് കയറ് ചവണ ചുമലിലൂടെ പിടിച്ചിരിക്കുന്നു. ചവണ പിൻഭാഗത്തുകൂടി ചുറ്റി ചവണയുടെ പിടി വലതുകൈയിലായി ഒതുക്കിപിടിച്ചിരിക്കുന്നതും കാണാം.
എന്നിരുന്നാലും, ജോൺ വെഡ്ഡർ എഡ്വേർഡ്സ് തന്റെ "മൈക്കലാഞ്ചലോ / വെളിപ്പെടുത്തലുകൾ" എന്ന പുസ്തകത്തിൽ സൂചിപ്പിക്കുന്നത്, മൈക്കലാഞ്ചലോ, ഗോലിയാത്തുമായുള്ള യുദ്ധത്തിനുശേഷമുള്ള ദാവീദിനെയാണ് ചിത്രീകരിച്ചുള്ളത് - യുദ്ധത്തിനുമുമ്പുണ്ടാക്കിയ ദ്വന്ദയുദ്ധകരാർ ദാവീദിൻറെ വിജയത്തിനുശേഷം ഫിലിസ്റ്റൈൻ സൈന്യം അംഗീകരിക്കുമോ ഇല്ലയോ എന്ന മാനസിക പിരിമുറക്കത്തിൽ നിൽക്കുന്ന ദാവീദിനെയാണ് സ്ഥാപിച്ചിട്ടുള്ളത് എന്ന് വിവരിക്കുന്നു. എഡ്വേർഡ് ദാവീദിനെ യുദ്ധത്തിലല്ലാതെ മറ്റൊരുതരത്തിലും നിർവചിക്കുന്നു. പ്രവർത്തിപുസ്തകം 2:29:30 പറയുന്നതുപോലെ ദാവീദിനെ ഒരു ബൈബിൾ പ്രവാചകനായി കാണുന്നു, മിശിഹായുടെ വരവ് മുന്നിൽകണ്ട്, ഇസ്രായേലിൻറെ ഭാവിയെ സംബന്ധിച്ചും തന്നിൽ അർപ്പിതമായ കർത്തവ്യം മുന്നിൽകണ്ടും ഭാവിയിലേക്ക് നിശ്ചയദാർഡ്യത്തോടെ നിൽക്കുന്ന ഒരു ദാവീദിനെയുമാവാം മൈക്കലാഞ്ചലോ വിവക്ഷിച്ചിരിക്കുന്നത്. സിസ്റ്റൈൻ ചാപ്പലിലെ മച്ചിൽ മൈക്കലാഞ്ചലോ തന്നെ വരച്ച 'ഡെൽഫിക് സിബിൾ' എന്ന സത്രീകഥാപാത്രത്തിൻറെ ഹർഷോത്തമമായ ഭാവത്തോട് ദാവീദിൻറെ മുഖഭാവത്തെ താരതമ്യം ചെയ്യുന്നു..
കോൺട്രോപ്പോസോ എന്ന പ്രതിഷ്ഠാപന രീതിയിൽ അതായത് ശരീരത്തിൻറെ മുഴുവൻ ഭാരവും ഒരുകാലിൽ കേന്ദ്രീകരിച്ച് മറ്റൊരുകാൽ മുന്നിലേക്ക് വച്ച് ചുമൽ, അരക്കെട്ട്, കാലുകൾ ഇവ ഒരു അച്ചുതണ്ടിലാക്കി വ്യത്യസ്ത കോണുകളിലായി നിൽക്കുന്ന രീതിയിൽ സ്ഥാപിച്ചിട്ടുള്ള ദാവീദിൻറെ പ്രതിമ കാഴ്ചക്കാരിൽ പ്രസ്തുത രുപം ചലനാവസ്ഥയിലാണെന്ന തോന്നൽ ഉളവാക്കുന്നു.കൂടാതെ നവോത്ഥാന കാലഘട്ടത്തിലെ വീരയോദ്ധാക്കൾക്ക് നൽകുന്ന ദിഗംബര രൂപത്തിലുള്ള നിൽപ്പും കൂടി ദാവീദ് പ്രതിമക്ക് നൽകിയിട്ടുണ്ട്. നവോത്ഥാനം ഉച്ഛസ്ഥാവസ്തയിൽ നിൽക്കുന്ന കാലഘട്ടത്തിൽ കോൺട്രോപ്പോസോ ശൈലി പുരാതന ശിൽപ്പങ്ങളുടെ നിർമ്മിതിയിൽ സവിശേഷമായി കണക്കാക്കപ്പെട്ടിരുന്നു. ഒരു കാലിൽ മുഴുവൻ ഭാരവും കേന്ദ്രീകരിച്ച് മറ്റൊരു കാൽ മുന്നിലോട്ടായി നിൽക്കുന്ന ദാവീദിൻറെ രൂപം കോൺട്രോപോസോ ശൈലിയുടെ ഉത്തമ ഉദാഹരണമാണ്. അരക്കെട്ടും ചുമലുകളും വ്യത്യസ്ത കോണുകളിലായി നിൽക്കുന്ന സവിശേഷ രൂപം പ്രതിമയുടെ രൂപത്തിന് ആംഗലേയ ഭാഷയിലെ 'എസ്' അക്ഷരത്തിൻറെ രുപത്തിലുള്ള ചെറിയ വളവ് നൽകുന്നു. കൂടാതെ പ്രതിമയുടെ തലയുടെ ഇടത്തോട്ടുള്ള തിരിച്ചലും കൈകളുടെ വ്യത്യസ്തമായ സ്ഥാനങ്ങളും ദാവീദ് പ്രതിമയെ കോൺട്രോപ്പോസോ ശൈലിയിലേക്ക് എത്തിക്കുന്നു.
മൈക്കലാഞ്ചലോയുടെ ഡേവിഡ് നവോത്ഥാന ശില്പങ്ങളുടെ ഗണത്തിൽ ശക്തിയുടേയും യൗവ്വന സൗന്ദ്യര്യത്തിൻറെയും ഏറ്റവും മികച്ച സൃഷ്ടികളിലൊന്നായി മാറി. ദാവീദ് പ്രതിമയുടെ ഭീമാകാരമായ വലുപ്പം തന്നെ  മൈക്കലാഞ്ചലോയുടെ സമകാലീനരിൽ വലിയ മതിപ്പാണ് ഉളവാക്കിയത്. ജോർജിയോ വസാരി എന്ന ശിൽപ്പിയുടെ അഭിപ്രായത്തിൽ "മരണപ്പെട്ട ഒരാൾക്ക് ജീവൻ നൽകുന്നതു പോലുള്ള ദിവ്യത്ഭുതമാണ് മൈക്കലാഞ്ചലോ നിർവ്വഹിച്ചിട്ടുള്ളത്", കൂടാതെ അദ്ധേഹം കണ്ടിട്ടുള്ളതിലും നിലവിൽ അറിവിലുള്ളതും വലുതും ഏറ്റവും പ്രധാനപ്പെട്ടതുമായ എല്ലാ പ്രതിമകളേയും ദാവീദ് കവച്ചുവെക്കുന്നു. അദ്ധേഹത്തിൻറെ വാക്കുകളിൽ " ഗ്രീക്കോ ലാറ്റിനോ ആയിക്കോള്ളട്ടെ പുരതാനമോ ആധുനികമോ ആകട്ടെ ഇതുവരെ നിലനിൽക്കുന്ന എല്ലാറ്റിനേയും ഇത് മറികടക്കുന്നു."
ദാവീദ് പ്രതിമയുടെ അവയവങ്ങളുടെ അനുപാതം മൈക്കലാഞ്ചലോയുടെ മറ്റൊരു പ്രത്യേകതയാണ്; പ്രതിമക്ക് അസാധാരണമായ വലിയ തലയും വലിയ കൈകളുമാണ് ഉള്ളത് (വലതുകൈയുടെ വലിപ്പം പ്രത്യേകം ശ്രദ്ധിക്കപ്പെടും). ജനനേന്ദ്രീയങ്ങളുടെ വലിപ്പക്കുറവ് മറ്റൊരു പ്രത്യേകതയാണ്, പുരാതന ഗ്രീക്ക് പൊതുഭാവനപ്രകാരം പ്രായപൂർത്തിയാവാത്ത കാലഘട്ടത്തിലെ ചിത്രീകരണസവിശേഷതയും മൈക്കലാഞ്ചലോയുടെ തന്നെ മറ്റു സൃഷ്ടികളും നവോത്ഥാന കാലഘട്ടത്തിലെ പൊതുരീതിയും ഇതിന് കാരണമായിരിക്കാം. പ്രതിമ മേൽക്കൂരയിൽ സ്ഥാപിക്കാൻ ഉദ്ധേശിച്ചതിനാലായിരിക്കാം അവയവങ്ങൾക്ക് അസാമാന്യ വലുപ്പം നൽകിയത് എന്ന് പറയപ്പെടുന്നു, തൻമ്മൂലം താഴെ നിന്നുള്ള കാഴ്ചയിൽ പ്രധാനപ്പെട്ട ഭാഗങ്ങൾ വ്യക്തതയോടെ വീക്ഷിക്കാൻ സാധിക്കുന്നു.മറ്റൊരു പ്രത്യേകത പ്രതിമയുടെ ഉയരത്തിനനുസരിച്ചുള്ള വണ്ണം (മുന്നിൽ നിന്ന് പിന്നിലേക്ക് ) പ്രതിമക്ക് കാണാനില്ല, ഇതിനു കാരണമായി പറയുന്നത് മൈക്കലാഞ്ചലോ ജോലി ആരംഭിക്കുന്നതിന് മുമ്പ് മറ്റു ശിൽപ്പികൾ നടത്തിയ കൊത്തുപണികളായിരിക്കാം.
മൈക്കലാഞ്ചലോ ജോലി ആരംഭിക്കുന്നതിന് മുമ്പുതന്നെ ദാവീദ് ഒരു രാഷ്ട്രീയ പ്രതിമയായി വിഭാവനം ചെയ്തിരിക്കാം. ഒരു ഭീമാകാരനെ വധിക്കുന്ന ബൈബിൾ നായകനായ ദാവീദ് വളരെ നാളുകളായി ഫ്ലോറൻസിൽ ഒരു രാഷ്ട്രീയ ബിംബമാണ്. മെഡീസി കുടുംബത്തിനുവേണ്ടി 1440 ൽ നിർമ്മിച്ച ഡൊണാറ്റൊല്ലോയുടെ വെങ്കലശിൽപ്പം മെ‍ഡീസികൾ ഫ്ളോറൻസിൽ നിന്ന് ഭ്രഷ്ടരാക്കപ്പെട്ടപ്പോൾ സ്വതന്ത്ര റിപ്പബ്ലിക്ക് 1494 ൽ ഏറ്റെടുക്കുകയും പലാസോ ഡെല്ലാ സിഗ്നോറിയയുടെ മുൻഭാഗത്ത് റിപ്പബ്ലിക്കൻ സർക്കാരിനു വേണ്ടി പ്രതിഷ്ഠിക്കുകയും ചെയ്തു. ഡൊണാറ്റൊല്ലോയുടെ പ്രതിമയേക്കാൾ അതിമഹത്തരമായ കലാസൃഷ്ടി തൽസ്ഥാനത്തു പ്രതിഷ്ഠിക്കുന്നതിലൂടെ മികച്ച ഒരു സമാന്തര ഭരണ രീതി വ്യവസ്ഥാപിതമായതായി ജനങ്ങൾ സ്വീകരിക്കുമെന്ന് ഫ്ലോറൻസ് അധികൃതർ കരുതി. ഈ രാഷ്ട്രീയ നിലപാടുകൾ പ്രതിമയുടെ ആദ്യ കാലഘട്ടങ്ങളിൽ തന്നെ രണ്ടുതവണ ആക്രമിക്കപ്പെടാൻ കാരണമായി. പ്രതിമ സ്ഥാപിച്ച വർഷം തന്നെ പ്രതിഷേധക്കാർ പ്രതിമയിൽ കല്ലേറ് നടത്തി, 1527 ൽ ഒരു മെഡിസി വിരുദ്ധ കലാപത്തിന്റെ ഫലമായി ഇടത് കൈ മൂന്ന് കഷണങ്ങളായി തകർന്നു.
നിരൂപകൻമ്മാർ ചൂണ്ടിക്കാണിക്കുന്നത് ജൂത ആചാരപ്രകാരം ചോലകർമ്മം നടത്താത്ത രീതിയിലാണ് ദാവീദിനെ ആവിഷ്കരിച്ചിരിക്കുന്നത്. ഇത് ഒരു പക്ഷേ നവോത്ഥാന കലാസമ്പ്രദായത്തോട് ഒത്തു പോകുന്നതിനായിരിക്കാം.
സംരക്ഷണം
രണ്ടാം ലോകമഹായുദ്ധസമയത്ത് ആകാശത്തു നിന്നുള്ള ബോംബിങ്ങിനെ തടയുന്നതിനായി ദാവീദിനെ ഇഷ്ടികകൊണ്ട് അടച്ചിരുന്നു. ലഘുചിത്രം|  ' കേടുവന്ന ഇടതു കാലിന്റെ വിശദാംശം, 1991-ൽ ഒരു ഭ്രാന്തൻ കൈയിൽ മറച്ച ചുറ്റിക കൊണ്ട് അടിച്ചു തകർത്തു. 1991 ൽ പ്രതിമയുടെ കാൽ ചുറ്റികകൊണ്ട് ഒരാൾ തകർത്തു. അതിൽ നിന്നും ലഭിച്ച പാറകഷ്ണങ്ങൾ പരിശോധിച്ചപ്പോൾ ദാവീദിനുള്ള മാർബിൾ പാറ കറാറയിലെ മൂന്നു താഴ്വരകളിലെ മധ്യഭാഗത്തുള്ള മിസെഗില്ലിയെ ഗ്രാമത്തിലെ ഫാൻറിസ്ക്രിറ്റി മാർബിൾ ഖനിയിൽ നിന്നാണെന്ന് മനസ്സിലാക്കാൻ സാധിച്ചു. കൂടാതെ പ്രസ്തുത മാർബിളിന് അനവധിയായ ചെറിയ സുഷിരങ്ങളുണ്ടെന്നും ആയതിനാൽ അവ മറ്റുള്ളവയേക്കാൾ വേഗത്തിൽ ദ്രവിക്കുന്നതാണെന്നും മനസ്സിലാക്കാൻ സാധിച്ചു. പ്രസ്തുത മാർബിളിൻറെ വേഗത്തിലുള്ള ദ്രവിക്കൽ മൂലം അധികൃതർ പ്രതിമ വ്യത്തിയാക്കാൻ നിർബന്ധിതരായി, 1843 നു ശേഷം ആദ്യമായി ഒരു പുനരുദ്ധാരണം 2003 - 2004 കാലഘട്ടത്തിൽ നടത്തി. ചില വിദഗ്ദർ പുനരുദ്ധാരണ പ്രക്രിയയിൽ ജലം ഉപയോഗിക്കുന്നതിനെ എതിർത്തു, അത് കൂടുതൽ ദ്രവീകരണത്തിന് കാരണമാകുമെന്ന് അവർ ഭയന്നു. ഫ്രാൻകാ ഫല്ലേറ്റിയുടെ നേതൃത്വത്തിൽ മുതിർന്ന പുനരുദ്ധാരകരായ മോനിക്ക എൈക്കാമാനും സിൻസിയ പാരിൻഗോനിയും പുനരുദ്ധാരണ പ്രവർത്തനങ്ങൾക്ക് നേതൃത്വം നൽകി.
2008 ൽ, ഫ്ലോറൻസിന്റെ ഗാലേരിയ ഡെല്ല അക്കാദമിയയിലെ വിനോദസഞ്ചാരികളുടെ കാൽപാദത്തിൻറെ പ്രകമ്പനം മുലമുണ്ടാകുന്ന തകരാറുകളിൽ നിന്നും പ്രതിമയെ ആവരണം ചെയ്ത് സംരക്ഷിക്കാൻ പദ്ധതിയുണ്ടായിരുന്നു.
പകർപ്പുകൾ
1873 മുതൽ ഡേവിഡ് ഫ്ലോറൻസിന്റെ ഗാലേരിയ ഡെൽ അക്കാദമിയയിൽ പ്രദർശിപ്പിച്ചിരിക്കുന്നു. പാലാസോ വെച്ചിയോയ്ക്ക് മുന്നിൽ യഥാർത്ഥ വലുപ്പമുള്ള മുഴുവൻ വലുപ്പത്തിലുള്ള തനിപ്പകർപ്പിന് പുറമേ, പിയാസലെ മൈക്കലാഞ്ചലോയിൽ ദാവീദിൻറെ ഒരു വെങ്കല പതിപ്പ് ഒരു ഉയർന്ന സ്ഥലത്ത് സ്ഥാപിച്ചിട്ടുണ്ട്. വിക്ടോറിയ ആന്റ് ആൽബർട്ട് മ്യൂസിയത്തിലെ ഡേവിഡിന്റെ കുമ്മായ പ്രതിമക്ക് മാറ്റിവെക്കാൻ സാധിക്കുന്ന തരത്തിലുള്ള  അത്തി ഇലയുടെ, രൂപം കൂടി അതിനോടൊപ്പമുണ്ട്. പ്രതിമയുടെ നഗ്നത ആദ്യം കണ്ടപ്പോൾ വിക്ടോറിയ രാജ്ഞിയുടെ ഞെട്ടലിന് മറുപടിയായാണ് അത്തി ഇലയുടെ രൂപം സൃഷ്ടിച്ചതെന്നും പിന്നീട് റാണിമാരുടെ  സന്ദർശനത്തിന് മുമ്പായി അത്തി ഇലയുടെ രൂപം തൂക്കിയിടുന്നത് പതിവാക്കിയതായും
തന്ത്രപരമായി സ്ഥാപിച്ച രണ്ട് കൊളുത്തുകൾ ഉപയോഗിച്ചാണ് മറച്ചിരുന്നതെന്നും പറയപ്പെടുന്നു.
ദാവീദ് പലപ്പോഴായി പലരും പുനർനിർമ്മിച്ചിട്ടുണ്ട്, കടൽത്തീര സുഖവാസകേന്ദ്രങ്ങളിലും ചൂതാട്ടകേന്ദ്രങ്ങളിലും തീവണ്ടിപ്പാത മാതൃകകളിലും ഒരു പ്രബുദ്ധമായ ഇടമെന്ന തോന്നലുണ്ടാക്കുന്നതിനു വേണ്ടി പലരും കുമ്മായത്തിലും ഫൈബർ ഗ്ലാസിലും ദാവീദിനെ പുന:സൃഷ്ടിക്കാൻ വൃഥാ ശ്രമം നടത്തിയിട്ടുണ്ട്.
ടൗമറ്റവ്ഹകറ്റങ്ങിഹങ്ങകൊഔഔഒറ്റമറ്റീപൊകൈവ്ഹെനുഅകിറ്റനറ്റഹു
ന്യൂസിലന്റിലെ ഹോക്ക്സ്ബെയിലെ പോറൻ ഗഹാവുവിന് അടുത്തുള്ള 305 മീറ്റർ (1001 അടി) ഉയരമുള്ള ഒരു കുന്നിന്റെ പേരാണ് ടൗമറ്റവ്ഹകറ്റങ്ങിഹങ്ങകൊഔഔഒറ്റമറ്റീപൊകൈവ്ഹെനുഅകിറ്റനറ്റഹു. മാവോറി ഭാഷയിലുള്ള വാക്കാണിത്. ഉച്ചരിക്കാനുള്ള സൗകര്യത്തിനു ജനങ്ങൾ ഈ കുന്നിന് ടൗമറ്റ എന്ന് വിളിക്കുന്നു. ഈ സ്ഥലനാമം ഇംഗ്ലീഷിൽ 85 അക്ഷരങ്ങളോടെ 'Taumatawhakatangihangakoauauotamateapokaiwhenuakitanatahu' എന്ന് എഴുതുന്നു. 92 അക്ഷരങ്ങളുള്ള ഈ സ്ഥലനാമത്തിന്റെ മറ്റൊരു പാഠഭേദമായ 'Taumata­whakatangihanga­koauau­o­tamatea­ure­haea­turi­pukaka­piki­maunga­horo­nuku­pokai­whenua­ki­tana­tahu' ആണ് ലോകത്തെ ഏറ്റവും നീണ്ട സ്ഥലനാമമായി ഗിന്നസ്ബുക്ക് അംഗീകരിച്ചിരിക്കുന്നത്.
അവലംബം
വർഗ്ഗം:പർവ്വതങ്ങൾ വർഗ്ഗം:സ്ഥലപ്പേരുകൾ
സലിം ബരാകാത്
സലിം ബരകത് ( سليم بركات , Selîm Berekat   ) (ജനനം: സെപ്റ്റംബർ 1, 1951 ൽ കമിഷ്‌ലിയിൽ ) ഒരു കുർദിഷ് - സിറിയൻ നോവലിസ്റ്റും കവിയുമാണ്. വടക്കൻ സിറിയയിലെ കമിഷ്‌ലിയിലാണ് അദ്ദേഹം വളർന്നത്. അറബി സാഹിത്യം പഠിക്കാനായി 1970 ൽ അദ്ദേഹം ഡമാസ്കസിലേക്ക് പോയി. എന്നാൽ ഒരു വർഷത്തിനുശേഷം അദ്ദേഹം ബെയ്റൂട്ടിലേക്ക് മാറി. 1982 വരെ അദ്ദേഹം അവിടെ താമസിച്ചു. ബെയ്റൂട്ടിൽ ആയിരിക്കുമ്പോൾ അദ്ദേഹം അഞ്ച് കവിതകൾ, ഒരു ഡയറി, രണ്ട് ആത്മകഥകൾ എന്നിവ പ്രസിദ്ധീകരിച്ചു. സൈപ്രസിലേക്ക് താമസം മാറിയ അദ്ദേഹം പലസ്തീൻ ജേണലായ അൽ-കർമ്മലിന്റെ മാനേജിംഗ് എഡിറ്ററായി ജോലി ചെയ്തു. ഇതിന്റെ എഡിറ്റർ മഹമൂദ് ഡാർവിഷ് ആയിരുന്നു. 1999-ൽ അദ്ദേഹം സ്വീഡനിലേക്ക് മാറി, അവിടെ അദ്ദേഹം ഇപ്പോഴും താമസിക്കുന്നു.
അദ്ദേഹത്തിന്റെ കൃതികൾ അദ്ദേഹത്തിന്റെ സ്വന്തം കുർദിഷ് സംസ്കാരം പര്യവേക്ഷണം ചെയ്യുകയും അവരുടെ ദുരവസ്ഥയും ചരിത്രവും അറബ്, അസീറിയൻ, അർമേനിയൻ, സർക്കാസിയൻ, യാസിഡി സംസ്കാരം എന്നിവ വിവരിക്കുന്നു. അദ്ദേഹത്തിന്റെ ആദ്യകാലത്തെ പ്രധാന ഗദ്യ കൃതിയായ അൽ-ജുണ്ടുബ് അൽ ഹദീദി ("ദി അയൺ ഗ്രാസ്‌ഹോപ്പർ"), കമിഷ്‌ലിയിലെ അദ്ദേഹത്തിന്റെ ബാല്യകാലത്തെക്കുറിച്ചുള്ള ആത്മകഥാപരമായ വിവരണമാണ്. കുർദിഷ് ഭൂമിയേയും സംസ്കാരത്തേയും കുറിച്ചുള്ള നൊസ്റ്റാൾജിക് വികാരങ്ങളാൽ വലയം ചെയ്യപ്പെട്ട അദ്ദേഹത്തിന്റെ കൗമാര ജീവിതത്തിന്റെ അക്രമാസക്തവും അസംസ്കൃതവുമായ അവസ്ഥകളിലൂടെ പുസ്തകം പരിശോധിക്കുന്നു. പുസ്തകത്തിന്റെ ദൈർഘ്യമേറിയ ഉപശീർഷകത്തിന്റെ ആദ്യ ഭാഗം വിവർത്തനം ചെയ്യുന്നത്, "ഒളിച്ചോടിയ ദേശമല്ലാതെ മറ്റൊന്നും കണ്ടിട്ടില്ലാത്ത ഒരു കുട്ടിയുടെ പൂർത്തീകരിക്കാത്ത ഓർമ്മക്കുറിപ്പ്." എന്നാണ്.
അറബി ഭാഷയിൽ എഴുതുന്ന ഏറ്റവും നൂതന കവികളിലിലും നോവലിസ്റ്റുകളിലും ഒരാളായാണ് ബാരാകാത്തിനെ കണക്കാക്കുന്നത്. . സ്റ്റീഫൻ ജി. മേയർ അദ്ദേഹത്തിന്റെ ശൈലിയെ "ഏതൊരു അറബ് എഴുത്തുകാരന്റെയും ലാറ്റിൻ അമേരിക്കൻ മാന്ത്രിക റിയലിസവുമായി ഏറ്റവും അടുത്തത്" എന്ന് വിശേഷിപ്പിക്കുകയും ബരാകത്തിനെ "അറബിയിലെ മാസ്റ്റർ ഗദ്യ സ്റ്റൈലിസ്റ്റ് രചന" എന്ന് വിളിക്കുകയും ചെയ്തു. അദ്ദേഹത്തിന്റെ സങ്കീർണ്ണമായ ശൈലിയും ക്ലാസിക്കൽ അറബി സാഹിത്യത്തിൽ നിന്ന് സ്വീകരിച്ച സാങ്കേതികതകളും കാരണം, അദ്ദേഹത്തിന്റെ സ്വാധീനം മിക്കവാറും ഒരു " നിയോക്ലാസിസിസ്റ്റ് " ആണ്.
പരാമർശങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1951-ൽ ജനിച്ചവർ വർഗ്ഗം:Category:സിറിയൻ എഴുത്തുകാർ വർഗ്ഗം:Category:സെപ്റ്റംബർ 1-ന് ജനിച്ചവർ വർഗ്ഗം:Category:അറബി നോവലെഴുത്തുകാർ
മരേഷ
ഇസ്രയേലിന്റെ തെക്ക് താഴ്ന്ന പ്രദേശത്തെ പൗരാണിക നഗരമാണ്‌ ടെൽ മരേഷ(תל מראשה)മരീസ(ماريسا the Arabized form), .ബ്രിട്ടീഷ് പുരാവസ്തു ശാസ്ത്രജ്ഞനായ ബ്ലിസ്സും മകലിസ്റ്റെറുമാണ്‌ ഇവിടെ ആദ്യമായി ഖനനം നടത്തിയത്.പലസ്തീൻ എക്സ്സ്പ്ലൊറേഷൻ ഫണ്ടാണ്‌ ഇത് നടതിയത്.ഇസ്താംബുൾ ആർക്കിയോളജി മ്യൂസിയത്തിലാണ്‌ ഭൂരിഭാഗം ഇവിടെ നിന്ന് കിട്ടിയ സാധനങ്ങൾ സൂക്ഷിച്ചിട്ടുള്ളത്.ബെറ്റ് ഗുവ്രിൻ-മരേഷ ദേശീയ പാർക്കിന്റെ ഭാഗമായി ഇവിടെ സംരക്ഷിക്കുന്നു.യുനെസ്ക്കോ ഇവിടം ലോക പൈതൃക കേന്ദ്രമായി തീരഞ്ഞെടുത്തു.
ചരിത്രം
ഇരുമ്പ് യുഗം മുതൽ ഹെല്ലെനിസ്റ്റിക് കാലഘട്ടം വരെ ജുദഹിലെ നഗരങ്ങളിൽ ഒന്നായിരുന്നു മെരേഷ ആദ്യ കാലഘട്ടത്തിൽ.പ്രാചീന ഇസ്രലിറ്റെസ് ഇവിടം പിടിച്ചെടുത്തു.ജൊഷുവ(Joshua) പുസ്തകത്തിൽ പറയുന്നു.ബുക്ക് ഓഫ് ക്രോണിക്കിൽസ് റെഹോബോയം രാജാവിന്റെ കോട്ട്കെട്ടിയതിനെ പറ്റി പരാമർശിക്കുന്നു .ബി.സി ആറാം നൂറ്റാണ്ടിൽ സെഡെകിയഹിന്റെ വിപ്ലവം ബാബിലോണിയൻ രാജാവായ നെബുക്ക്ദ് നെസ്സാർ രണ്ടാമനെതിരെ നടത്തുകയുംജൂദിയൻ രാജഭരണം പിടിച്ചടക്കുകയും ചെയ്തു.ധാരാളം നിവാസികളെ പുറത്താക്കുകയും ചെയ്തു.ഇങ്ങനെ മരേഷ അവസാനിക്കുകയും ജൂദ നഗരമാവുകയും ചെയ്തു.
പുറത്തേയ്ക്കുള്ള കണ്ണികൾ
വർഗ്ഗം:യുനെസ്കോ ലോകപൈതൃകസ്ഥാനങ്ങൾ വർഗ്ഗം:ഇസ്രായേലിലെ നഗരങ്ങൾ
മാർട്ട സ്ലാറ്റിക്
ആദ്യകാല ജീവിതവും വിദ്യാഭ്യാസവും
ക്രൊയേഷ്യയിലെ സാഗ്രെബ് സ്വദേശിയാണ് സ്ലാറ്റിക്. വളർന്നുവരുമ്പോൾ തനിക്ക് മികച്ച ലാറ്റിൻ, ഗ്രീക്ക് അധ്യാപകരുണ്ടായിരുന്നുവെന്ന് അവർ പറഞ്ഞു. കേംബ്രിഡ്ജിലെ ട്രിനിറ്റി കോളേജിലെ നാച്ചുറൽ സയൻസസ് ട്രിപ്പോസ് പഠിക്കാൻ അവർക്ക് മുഴുവൻ സ്കോളർഷിപ്പും ലഭിച്ചു. കേംബ്രിഡ്ജിൽ നിന്നുള്ള വേനൽക്കാല അവധിക്കാലത്ത്, സ്ലാറ്റിക് സാഗ്രെബ് സർവകലാശാലയിൽ ഭാഷാശാസ്ത്രവും റഷ്യൻ ഭാഷയും പഠിച്ചു. പഠനത്തോടൊപ്പം, ഗ്രീക്ക് ദുരന്തങ്ങളിലും ഷേക്സ്പിയറുടെ നാടകങ്ങളിലും പങ്കെടുത്ത സ്ലാറ്റിക് കേംബ്രിഡ്ജ് നാടകരംഗത്തും ഇടപെട്ടിരുന്നു. ഒരു ബിരുദ വിദ്യാർത്ഥിയെന്ന നിലയിൽ സ്ലാറ്റിക് മൈക്ക് ബേറ്റിന്റെ പ്രഭാഷണങ്ങളിൽ പങ്കെടുത്തു, അവിടെ അവർ ഫ്രൂട്ട് ഈച്ചകളുടെ ന്യൂറൽ സർക്യൂട്ടുകളെ കുറിച്ച് ചർച്ച ചെയ്തു. അവർ ആ പ്രഭാഷണങ്ങൾ വളരെയധികം ആസ്വദിച്ചതിനാൽ അവർ ബിരുദാനന്തര ബിരുദത്തിന് അപേക്ഷിച്ചു. തന്റെ ഡോക്ടറൽ ഗവേഷണത്തിനിടെ സ്ലാറ്റിക് ഡ്രോസോഫിലയിലെ ന്യൂറോണുകളുടെ വികസനം പരിശോധിച്ചു. നാഡീവ്യൂഹം രൂപപ്പെടാൻ തുടങ്ങുമ്പോൾ, ന്യൂറോണുകൾ ആക്സോണുകളും ഡെൻഡ്രൈറ്റുകളും ഉത്പാദിപ്പിക്കാൻ തുടങ്ങുന്നു. കാഴ്ച, ശബ്‌ദം, വേദന, സ്പർശനം എന്നിവ അനുവദിക്കുന്ന സെൻസറി ന്യൂറോണുകൾ, സ്ഥാനസൂചനകൾ ഉപയോഗിച്ച് നാഡീവ്യവസ്ഥയിലെ പ്രത്യേക സ്ഥലങ്ങൾ തിരയുന്നുവെന്ന് സ്ലാറ്റിക് കാണിച്ചു.
ഗവേഷണവും കരിയറും
ഭാഷയും ആശയവിനിമയവും ഉൾപ്പെടെ മനുഷ്യ മസ്തിഷ്കത്തിന്റെ സങ്കീർണ്ണമായ പ്രവർത്തനങ്ങളിൽ സ്ലാറ്റിക്ക് താൽപ്പര്യമുണ്ട്. അവർ വിവിധ ജീവിവർഗങ്ങളുടെ തലച്ചോറ് പഠിച്ചു; ഡ്രോസോഫിലയും പുഴുക്കളും ഉൾപ്പെടെ. മുഴുവൻ ഡ്രോസോഫില കണക്‌ടോമും മാപ്പ് ചെയ്യാൻ അവർ ഇലക്‌ട്രോൺ മൈക്രോസ്കോപ്പി ഉപയോഗിച്ചു, കൂടാതെ ഘടനാപരമായി ബന്ധിപ്പിച്ചിരിക്കുന്ന ന്യൂറോണുകൾ തമ്മിലുള്ള ബന്ധത്തിന്റെ ശക്തി പഠിക്കുകയും ചെയ്തു. ഈ ന്യൂറോണുകളുടെ പ്രവർത്തനം അന്വേഷിക്കുന്നതിലൂടെ പ്രത്യേക പാറ്റേണുകളെ ഓർമ്മകളുടെ രൂപീകരണവുമായി ബന്ധപ്പെടുത്താൻ സാധിക്കും.
പ്രസിദ്ധീകരണങ്ങൾ
അവളുടെ പ്രസിദ്ധീകരണങ്ങളിൽ താഴെ ഉള്ളവ ഉൾപ്പെടുന്നു:
സ്വകാര്യ ജീവിതം
ക്രൊയേഷ്യൻ, ഇംഗ്ലീഷ്, ജർമ്മൻ, ഫ്രഞ്ച്, റഷ്യൻ, സ്പാനിഷ്, ഇറ്റാലിയൻ, പുരാതന ഗ്രീക്ക്, ലാറ്റിൻ എന്നിവയുൾപ്പെടെ നിരവധി ഭാഷകൾ അവർക്ക് നന്നായി അറിയാം. ഭാഷകളോടും ന്യൂറോ സയൻസിനോടുമുള്ള അവളുടെ ആവേശത്തോടൊപ്പം, സ്ലാറ്റിക് ഒരു അഭിനേത്രിയാണ്. അവർ ന്യൂറോ സയന്റിസ്റ്റ് യെ വിവാഹം കഴിച്ചു.
പെൻസിൽവാനിയയിലെ പട്ടണങ്ങൾ
വർഗ്ഗം:പെൻസിൽവാനിയയിലെ നഗരങ്ങൾ
ലിയോപാർഡ
ലിയോപാർഡ (4th century, Byzantium) ഒരു gynecologist ആയിരുന്നു. അവർ ഗ്രേഷിയൻ കോടതിയിൽ സേവനമനുഷ്ഠിച്ചു.
ലിയോപാർഡയെക്കുറിച്ചുള്ള വിവരങ്ങൾ ലഭിക്കുന്നത് വനിതാഡോക്ടർമാരെ പഠിപ്പിക്കുന്നതിനുവേണ്ടി ഗ്രാഷിയൻ ചക്രവർത്തിയുടെ ശരീരശാസ്ത്രജ്ഞനായിരുന്ന പ്രിസിയൻ രചിച്ച ഒരു പുസ്തകത്തിൽ നിന്നാണ്. ഈ പുസ്തകത്തിൽ അദ്ദേഹം അടയാളപ്പെടുത്തുന്നത് ലിയോപാർഡ ബഹുമാനിക്കപ്പെടുന്ന ഒരു gynecologist ആയിരുന്നു എന്നാണ്. എന്നാൽ അവരുടെ ചികിൽസ Greek Dioscorides നേക്കാൾ ശാസ്ത്രീയമല്ലായിരുന്നു. ഈ പുസ്തകത്തിൽ സോറാനസ്സ്, ക്ലിയോപാട്ര, അസ്പേഷ്യ എന്നിവരുടെ പ്രസ്താവനകൾ അടങ്ങിയിട്ടുണ്ട്. അവയിൽ ചിലത് പദ്യരുപത്തിലാണ്. ഒരുപക്ഷെ സ്ത്രീകൾ പുരുഷന്മാരേക്കാൾ ബുദ്ധി കുറഞ്ഞവരാണ് എന്ന് ഓർമ്മിപ്പിക്കുന്നതാണ്. അദ്ദേഹം ഈ പുസ്തകം ലിയോപാർഡയ്ക്കും സാൽവീനിയ, വിക്റ്റോറിയ എന്നീ മറ്റ് രണ്ട് വനിതാ ശരീരശാസ്ത്രജ്ഞകൾക്കുമായാണ് സമർപ്പിക്കുന്നത്.
ബുദ്ധി
ജീവികളുടെ തിരിച്ചറിവിനെ ബുദ്ധി എന്നു പറയുന്നു. ആശയവിനിയമത്തിന് ഭാഷ കൈകാര്യം ചെയ്യാനുള്ള കഴിവ്, ഓർമശക്തി, വിവരങ്ങൾ മനസ്സിലാക്കാനുള്ള കഴിവ് (understanding), ആസൂത്രണം (planning), അമൂർത്തമായ ആശയങ്ങളെ മനസ്സിലാക്കാനും പ്രയോഗിക്കാനുമുള്ള ശേഷി (abstract reasoning), പ്രശ്നപരിഹാരം (problem solving) എന്നീ കഴിവുകളുടെ ആകത്തുകയെയാണ് ബുദ്ധി എന്ന് പറയുക. മനുഷ്യബുദ്ധിയെ അനുകരിച്ച് സ്വയം പ്രവർത്തിക്കുന്ന ഉപകരണങ്ങളുടെ ബുദ്ധി കൃത്രിമബുദ്ധി അഥവാ നിർമ്മിതബുദ്ധി എന്നു പറയുന്നു. ബുദ്ധിയുടെ നിർവചനത്തിന്റെ കാര്യത്തിൽ പൊതുവെ പല അഭിപ്രായങ്ങളുമുണ്ട്. പ്രസിദ്ധരായ ചില മനശ്ശാസ്ത്രജ്ഞരുടെ വീക്ഷണങ്ങളിപ്രകാരമാണ്
അവലംബം
വർഗ്ഗം:ബുദ്ധിശക്തി
അക്കൊമൊഡേറ്റീവ് ഇൻസഫിഷ്യൻസി
ഒരു വസ്തുവിൽ ശ്രദ്ധ കേന്ദ്രീകരിക്കാനുള്ള കണ്ണിന്റെ കഴിവ് (അക്കൊമഡേഷൻ) പ്രായത്തിനനുസരിച്ചുള്ള പരിധികളെക്കാൾ കുറയുന്ന അവസ്ഥയാണ് അക്കൊമൊഡേറ്റീവ് ഇൻസഫിഷ്യൻസി എന്ന് അറിയപ്പെടുന്നത്.
പ്രായത്തിനനുസരിച്ച് അക്കൊമഡേഷനിൽ കുറവ് വരുന്ന അവസ്ഥയായ വെള്ളെഴുത്തിൽ നിന്ന് വേറിട്ട അവസ്ഥയാണ് ഇത്. പക്ഷേ യാന്ത്രികമായി രണ്ട് അവസ്ഥകളും സമീപത്തുള്ള വസ്തുക്കളെ വ്യക്തമായി കാണുന്നതിനുള്ള ബുദ്ധിമുട്ട് ഉണ്ടാക്കുന്നു. ലെൻസിലെ പ്രായവുമായി ബന്ധപ്പെട്ട മാറ്റങ്ങൾ (ഇലാസ്തികത കുറയുകയും കാഠിന്യം വർദ്ധിക്കുകയും ചെയ്യുന്നു) സിലിയറി പേശികളുടെ ശക്തി കുറവ് എന്നിവ കാരണം അക്കൊമഡേഷനിൽ ഉണ്ടാകുന്ന ഫിസിയോളജിക്കൽ അപര്യാപ്തതയാണ് വെള്ളെഴുത്ത്.
കൺ‌വെർ‌ജെൻ‌സ് അപര്യാപ്തത ഉള്ള ആളുകളിൽ‌ അക്കൊമഡേഷൻ ഇൻസഫിഷ്യൻസിയും സാധാരണയായി കാണപ്പെടുന്നു.
വിഭാഗങ്ങൾ
അക്കൊമഡേഷൻ ഇൻസഫിഷ്യൻസി വിവിധ വിഭാഗങ്ങളായി തിരിച്ചിരിക്കുന്നു.
ഇൽ-സസ്റ്റെയിൻഡ് അക്കൊമഡേഷൻ
ഇതിൽ, അക്കൊമഡേഷൻ വ്യാപ്തി സാധാരണമായിരിക്കും, എന്നാൽ കൂടുതൽ നേരം സമീപ കാഴ്ച ഉപയോഗിച്ച് കഴിഞ്ഞാൽ, അക്കൊമഡേഷൻ ശക്തി കുറഞ്ഞ് അടുത്ത് കാഴ്ചയിൽ മങ്ങൽ ഉണ്ടാകും.
അക്കൊമഡേഷൻ പരാലിസിസ്
അക്കൊമഡേഷൻ പരാലിസിസിൽ അക്കൊമഡേഷൻ വ്യാപ്തി ഗണ്യമായി കുറയുകയോ, പൂർണ്ണമായും ഇല്ലാതാകുന്നുകയോ (സൈക്ലോപ്ലെജിയ) ചെയ്യാം. സിലിയറി പേശി പരാലിസിസ് അല്ലെങ്കിൽ ഒക്യുലോമോട്ടർ നാഡി പരാലിസിസ് മൂലം ഇത് സംഭവിക്കാം. അട്രോപിൻ പോലുള്ള പാരസിപാത്തോളിറ്റിക് മരുന്നുകളും അക്കൊമഡേഷൻ പരാലിസിസിന് കാരണമാകും.
കാരണങ്ങൾ
സിസ്റ്റമിക് അല്ലെങ്കിൽ ലോക്കൽ കാരണങ്ങളാൽ ഉണ്ടാകുന്ന ലെൻസിന്റെ അകാല സ്ലീറോസിസ് അല്ലെങ്കിൽ സിലിയറി പേശികളുടെ ബലഹീനത അക്കൊമഡേഷൻ്റെ അപര്യാപ്തതയ്ക്ക് കാരണമായേക്കാം. പ്രമേഹം, ഗർഭം, സമ്മർദ്ദം, പോഷകാഹാരക്കുറവ് തുടങ്ങിയവയാണ് പേശികളുടെ ബലഹീനതയുടെ സിസ്റ്റമിക് കാരണങ്ങൾ. ഓപ്പൺ ആംഗിൾ ഗ്ലോക്കോമ, ഐറിഡോസൈക്ലിറ്റിസ് തുടങ്ങിയവ ലോക്കൽ കാരണങ്ങളാണ്.
അടയാളങ്ങളും ലക്ഷണങ്ങളും
സമീപ കാഴ്ചയിലെ മങ്ങൽ അല്ലാതെ, വായിക്കുമ്പോൾ തലവേദന, കണ്ണിന്റെ ബുദ്ധിമുട്ട് തുടങ്ങിയ അസ്തെനോപിക് ലക്ഷണങ്ങൾ കൂടി അക്കൊമഡേറ്റീവ് ഇൻസഫിഷ്യൻസി മൂലം ഉണ്ടാകാം. അക്കൊമഡേഷൻ വ്യാപ്തി 2 ഡയോപ്റ്ററിൽ കുറയുന്നത് ഒരു പ്രധാന അടയാളമാണ്.
ചികിത്സ
ഈ രോഗത്തിലേക്ക് നയിക്കുന്ന അടിസ്ഥാന കാരണങ്ങൾ (ലോക്കൽ അല്ലെങ്കിൽ സിസ്റ്റമിക്) കണ്ടെത്തി ചികിൽസിക്കുന്നതാണ് ഒന്നാമത്തെ നടപടി. അക്കൊമഡേഷൻ സാധാരണ നിലയിലേക്ക് മെച്ചപ്പെടുന്നതുവരെ ദുർബലമായ കോൺവെക്സ് ലെൻസുകൾ സമീപ കാഴ്ചയ്ക്ക് വേണ്ടി നിർദ്ദേശിക്കാം. അക്കൊമഡേഷൻ മെച്ചപ്പെടുത്തുന്നതിന് അക്കൊമഡേഷൻ വ്യായാമങ്ങൾ നിർദ്ദേശിക്കാം.
ഇഡിൽ ഇബ്രാഹിം
സ്വകാര്യ ജീവിതം
ഇബ്രാഹിം 2002 ൽ ബെർക്ക്‌ലിയിലെ കാലിഫോർണിയ സർവകലാശാലയിൽ നിന്ന് ബിരുദം നേടി. സ്ഥാപനത്തിലെ സീൻയർ വർഷത്തിൽ, അക്കാദമി ഓഫ് ടെലിവിഷൻ ആർട്സ് ആൻഡ് സയൻസസ് (ATAS) ഇന്റേൺഷിപ്പ് പ്രോഗ്രാമിനായി ഒരു എപ്പിസോഡിക് സീരീസ് ഇന്റേണായി തിരഞ്ഞെടുക്കപ്പെട്ടു. യുസി ബെർക്ക്‌ലിയുടെ കൺസോർഷ്യം ഫോർ ദി ആർട്‌സിന്റെ ആർട്ട്‌സ് ബ്രിഡ്ജ് സ്‌കോളറായി അവർ തിരഞ്ഞെടുക്കപ്പെട്ടു. അണ്ടർഗ്രാഡിനായി ബെർക്ക്‌ലിയിൽ ആയിരിക്കുമ്പോൾ, എപ്പിസോഡിക് സീരീസ് വിഭാഗത്തിലെ പ്രശസ്തമായ അക്കാദമി ഓഫ് ടെലിവിഷൻ ആർട്സ് ആൻഡ് സയൻസസ് (ATAS) ഇന്റേൺഷിപ്പിന് അവർ തിരഞ്ഞെടുക്കപ്പെട്ടു. അവർ ഇപ്പോൾ പ്രോഗ്രാമിന്റെ പൂർവ്വ വിദ്യാർത്ഥിയാണ്. ആർട്സ് ബ്രിഡ്ജ് പണ്ഡിതയായിരുന്ന സമയത്ത്, ഇബ്രാഹിം ബെർക്ക്ലി ഹൈസ്കൂൾ വിദ്യാർത്ഥികൾക്ക് ഡോക്യുമെന്ററി ഫിലിം വിശകലനവും ചലച്ചിത്ര നിർമ്മാണവും പഠിപ്പിച്ചു. നാദിൻ അബർഗൽ ആർട്സ് ഫെലോഷിപ്പ് നേടിയ ഇബ്രാഹിം ന്യൂയോർക്ക് യൂണിവേഴ്സിറ്റിയിൽ ബിരുദ പഠനത്തിന് ചേർന്നു.
2011 ലെ ലിബിയൻ ആഭ്യന്തര യുദ്ധത്തിൽ ലിബിയയിലെ മിസ്രതയിൽ നിയമിതനായിരിക്കെ യുദ്ധ ഫോട്ടോ ജേർണലിസ്റ്റ് ടിം ഹെതറിംഗ്ടൺ കൊല്ലപ്പെടുന്നതുവരെ അദ്ദേഹത്തിന്റെ കാമുകിയായിരുന്നു. യുഎസ് സെനറ്റർ ജോൺ മക്കെയിൻ ന്യൂയോർക്കിലെ ഹെതറിംഗ്ടണിന്റെ സ്മാരക സേവനത്തിന് രണ്ട് അമേരിക്കൻ പതാകകൾ അയച്ചു. അതിലൊന്ന് ഇബ്രാഹിമിന് ഹെതറിംഗ്ടൺ, എഴുത്തുകാരൻ സെബാസ്റ്റ്യൻ ജംഗർ എന്നിവരോടൊപ്പം നിരവധി അവസരങ്ങളിൽ യുദ്ധത്തിൽ സേവനമനുഷ്ഠിച്ച 173 -ാമത് വ്യോമസേനയിലെ അംഗങ്ങൾ സമ്മാനിച്ചു.
അവർ ഇപ്പോൾ ന്യൂയോർക്കിൽ താമസിക്കുന്നു. കൂടാതെ വിവിധ ചലച്ചിത്ര പദ്ധതികളിൽ ലോകമെമ്പാടും പതിവായി യാത്ര ചെയ്യുന്നു.
കരിയർ
ക്യൂബ, സെർബിയ, ജപ്പാൻ, തുർക്കി, സൊമാലിയ, ലെബനൻ, സാംബിയ, കെനിയ, സെനഗൽ, ഉഗാണ്ട എന്നിവിടങ്ങളിൽ ചിത്രീകരിച്ച അവാർഡ് നേടിയ ചലച്ചിത്ര പദ്ധതികളിൽ ഇഡിൽ പ്രവർത്തിക്കുകയും നിർമ്മിക്കുകയും ചെയ്തിട്ടുണ്ട്. ആഫ്രിക്കൻ മെട്രോപോളിസ് പ്രോഗ്രാമിന്റെ ഭാഗമായി വാനുരി കഹിയുവിനൊപ്പം ജിം ചുച്ചു എഴുതിയ ഹോംകമിംഗ് എന്ന സിനിമ ഇഡിൽ നിർമ്മിച്ചു: റോട്ടർഡാം ഫിലിം ഫെസ്റ്റിവൽ ഹ്യൂബർട്ട് ബാൽസ് ഫണ്ടും ദക്ഷിണാഫ്രിക്കൻ ഗോഥെ ഇൻസ്റ്റിറ്റ്യൂട്ടും പിന്തുണയ്ക്കുന്ന 7 ഡയറക്ടർമാർ, 7 നഗരങ്ങൾ, 2013 ടൊറന്റോ ഇന്റർനാഷണൽ ഫിലിം ഫെസ്റ്റിവലിൽ സമകാലിക ലോക സിനിമാ വിഭാഗത്തിന്റെ ഭാഗമായി തിരഞ്ഞെടുത്തു. 2014 സൺഡാൻസ് ഫിലിം ഫെസ്റ്റിവലിൽ യുഎസ് നാടക വിഭാഗത്തിൽ മികച്ച സംവിധാനത്തിനുള്ള അവാർഡ് നേടിയ ഫിഷിംഗ് വിത്തൗട്ട് നെറ്റ്സ് എന്ന ഫീച്ചർ ഫിലിമിനെ അടിസ്ഥാനമാക്കി കെനിയയിൽ ചിത്രീകരിച്ച 'ബിഹൈൻഡ് ദ സീനുകൾ' എന്ന 4 ഭാഗങ്ങളുടെ ഡോക്യുമെന്ററിയും ഐഡിൽ നിർമ്മിക്കുകയും സംവിധാനം ചെയ്യുകയും ചെയ്തു. ഒരു നടിയെന്ന നിലയിൽ, ഫിഷിംഗ് വിത്തൗട്ട് നെറ്റ്സ് എന്ന സിനിമയിൽ സ്ത്രീ കഥാപാത്രത്തെ അവതരിപ്പിച്ചു. 2014 ൽ, സൺഡാൻസ് ഫിലിം ഫെസ്റ്റിവലിൽ രണ്ട് പ്രോജക്ടുകൾ ഐഡിൽ ഉണ്ടായിരുന്നു. ഫിഷിംഗ് വിത്തൗട്ട് നെറ്റ്സ് എന്ന ഫീച്ചറുമായുള്ള ഇടപെടലിനു പുറമേ, കെനിയയിൽ ചിത്രീകരിച്ച ഹങ്ക് വില്ലിസ് തോമസും ക്രിസ്റ്റഫർ മിയേഴ്സും സംവിധാനം ചെയ്ത ആം ഐ ഗോയിംഗ് ടു ഫാസ്റ്റ്? എന്ന പരീക്ഷണ ഡോക്യുമെന്ററിയും അവർ നിർമ്മിച്ചു. Am I Going Too Fast? ബിൽ & മെലിൻഡ ഗേറ്റ്സ് ഫൗണ്ടേഷൻ പിന്തുണയ്ക്കുന്ന സൺഡാൻസ് ഗ്ലോബൽ ഫിലിം ചലഞ്ചിന്റെ ഭാഗമായിരുന്നു.
2008 ൽ, ഇബ്രാഹിം അമേരിക്കാന എന്ന ഫീച്ചർ ഡോക്യുമെന്ററിയിൽ അസോസിയേറ്റ് പ്രൊഡ്യൂസറായി സേവനമനുഷ്ഠിച്ചു. ടോപ്പസ് അഡൈസ് സംവിധാനം ചെയ്തതും (സിറ്റി, സെവൻ മൈൽസ് എലോൺ), കോറിൻ ഗോൾഡൻ വെബർ (ബാബേൽ, 21 ഗ്രാം, റെവല്യൂഷണറി റോഡ്) നിർമ്മിച്ചതും ആയ ഈ ഫീച്ചർ ഡോക്യുമെന്ററി 2009 ലെ പാരീസിലെ ജോർജസ് പോംപിഡോയിലെ സെന്റർ ഡു റീൽ ഫെസ്റ്റിവലിന്റെ ഔദ്യോഗിക തിരഞ്ഞെടുപ്പായിരുന്നു. മാർഗരറ്റ് മീഡ് ഇന്റർനാഷണൽ ഡോക്യുമെന്ററി ഫിലിം ഫെസ്റ്റിവൽ, ഡാളസ് എഎഫ്ഐ ഫിലിം ഫെസ്റ്റിവൽ എന്നിവയ്ക്കും ഈ ഡോക്യുമെന്ററി തിരഞ്ഞെടുക്കപ്പെട്ടു. 2009 സൺഡാൻസ് ഫിലിം ഫെസ്റ്റിവൽ, ആസ്പൻ ഷോർട്ട്സ്ഫെസ്റ്റ്, ജെൻആർട്ട്, ലോസ് ഏഞ്ചൽസ് ഇന്റർനാഷണൽ, ആഷ്ലാൻഡ് ഇൻഡിപെൻഡന്റ് ഫിലിം ഫെസ്റ്റിവലുകൾ എന്നിവയ്ക്കായി തിരഞ്ഞെടുക്കപ്പെട്ട ക്യൂബയിൽ ചിത്രീകരിച്ച ട്രെസ് ആനോസ് എന്ന സിനിമയുടെ നിർമ്മാതാക്കളിൽ ഒരാളായിരുന്നു അവർ. കിഗാലി, കെയ്‌റോ, ലണ്ടൻ, റിയോ ഡി ജനീറോ, ന്യൂയോർക്ക് തുടങ്ങിയ ലോകമെമ്പാടുമുള്ള സ്ഥലങ്ങളിൽ ഒരേസമയം സംപ്രേഷണം ചെയ്യുന്നതും പ്രക്ഷേപണം ചെയ്യുന്നതുമായ ആഗോള മൾട്ടിമീഡിയ ഇവന്റായ പാൻജിയ ദിനത്തിലും ട്രെസ് അനോസ് അവതരിപ്പിക്കപ്പെട്ടു.
മലാവിയിലെ ഒരു പെൺകുട്ടിയുടെ വിദ്യാഭ്യാസത്തെക്കുറിച്ച് ഒരു ഹ്രസ്വചിത്രം ചിത്രീകരിക്കാൻ ഗ്ലാമർ മാഗസിനും ദി ഗേൾ പ്രൊജക്റ്റും തിരഞ്ഞെടുത്ത സംവിധായകരിൽ ഒരാളായിരുന്നു ഇബ്രാഹിം. ഗ്ലാമർ മാഗസിന്റെ വെബ്‌സൈറ്റിൽ ഷായ് മൗൻസ് എഴുതിയ "ഫിലിം മേക്കർ, ആക്ടിവിസ്റ്റ്, ബാഡസ് വുമൺ ഇടിൽ ഇബ്രാഹിം എന്നിവരുമായുള്ള ഒരു സംഭാഷണം" എന്ന തലക്കെട്ടിൽ എഴുതിയ ഒരു ലേഖനത്തിൽ അവർ പ്രത്യക്ഷപ്പെട്ടു. ഇൻസ്റ്റാഗ്രാം ബ്ലോഗിൽ ഫീച്ചർ ചെയ്യുന്നതിനായി ഇൻസ്റ്റിൽ തിരഞ്ഞെടുത്തത് ഐഡിൽ ആണ്. കൂടാതെ, ഏഴാമത്തെ ആർട്ട് സ്റ്റാൻഡ് ഫിലിം സീരീസിന്റെ ഭാഗമായ ഫിഷിംഗ് വിത്തൗട്ട് നെറ്റ്സിന്റെ പ്രദർശനത്തിനായി 2017 ജൂണിൽ ഹോണോലുലു മ്യൂസിയം ഓഫ് ആർട്ട് അവളെ ക്ഷണിച്ചു.
അലസിൽ സി (റെസ്റ്റ്ലെസ് സിറ്റി, മെഡിറ്ററേനിയ) അഭിനയിച്ച സെഗ എന്ന ഹ്രസ്വചിത്രം ഐഡിൽ സംവിധാനം ചെയ്യുകയും നിർമ്മിക്കുകയും ചെയ്തു. ഇത് കുടിയേറ്റത്തിന്റെയും സ്വദേശത്തേക്ക് പോകുന്നതിന്റെയും പ്രശ്നം പരിശോധിക്കുന്നു. ഫിലിം സൊസൈറ്റി ഓഫ് ലിങ്കൺ സെന്റർ, ബ്രൂക്ലിൻ അക്കാദമി ഓഫ് മ്യൂസിക്, മേസിൽസ് സിനിമ എന്നിവയുമായി ചേർന്ന് 25 -ാമത് ന്യൂയോർക്ക് ആഫ്രിക്കൻ ചലച്ചിത്രമേളയുടെ ഔദ്യോഗിക തിരഞ്ഞെടുപ്പായിരുന്നു സെഗ. മനുഷ്യാവകാശങ്ങൾ, മാനുഷിക പ്രശ്നങ്ങൾ, ആഗോള വിദ്യാഭ്യാസം, സാമൂഹിക പ്രശ്നങ്ങൾ എന്നിവയിൽ അഭിനിവേശമുള്ള ഐഡിൽ, സെൽ-ഇഡി, ഗോബി ഗ്രൂപ്പ്, ഇന്റർനാഷണൽ റെസ്ക്യൂ കമ്മിറ്റി, കൂടാതെ കകുമ അഭയാർത്ഥി ക്യാമ്പിലെ ലോക അഭയാർത്ഥി ദിനത്തിൽ യുഎൻഎച്ച്സിആറുമായുള്ള മുൻകാല പങ്കാളിത്തം എന്നിവയുമായുള്ള പ്രവർത്തനത്തിൽ അഭിമാനിക്കുന്നു. 2018 ൽ കുടിയേറ്റം, വൈവിധ്യം, സാമൂഹിക ഉൾപ്പെടുത്തൽ എന്നിവയ്ക്കായുള്ള പ്ലൂറൽ പ്ലസ് ഗ്ലോബൽ യൂത്ത് ഫെസ്റ്റിവലിന്റെ സംയുക്ത സംരംഭത്തിനായി ഇന്റർനാഷണൽ ഓർഗനൈസേഷൻ ഫോർ മൈഗ്രേഷനും യുണൈറ്റഡ് നേഷൻസ് അസോസിയേഷൻ ഓഫ് സിവിലൈസേഷനും ചേർന്ന് ഒരു അന്താരാഷ്ട്ര ജൂറി അംഗമായി ഐഡിൽ തിരഞ്ഞെടുക്കപ്പെട്ടു.
മലാവിയിലെ ഒരു പെൺകുട്ടിയുടെ വിദ്യാഭ്യാസത്തെക്കുറിച്ച് ഒരു ഹ്രസ്വചിത്രം ചിത്രീകരിക്കാൻ ഗ്ലാമർ മാഗസിനും ദി ഗേൾ പ്രൊജക്റ്റും തിരഞ്ഞെടുത്ത സംവിധായകരിൽ ഒരാളായിരുന്നു ഇബ്രാഹിം. ഗ്ലാമർ മാഗസിന്റെ വെബ്‌സൈറ്റിൽ "ഫിലിം മേക്കർ, ആക്ടിവിസ്റ്റ്, ബാഡസ് വുമൺ ഇടിൽ ഇബ്രാഹിം എന്നിവരുമായുള്ള ഒരു സംഭാഷണം" എന്ന പേരിൽ ഷായ് മൗൻസ് എഴുതിയ ലേഖനത്തിൽ അവർ ഫീച്ചർ ചെയ്യപ്പെട്ടു.
ഇൻസ്റ്റാഗ്രാം ബ്ലോഗിൽ ഫീച്ചർ ചെയ്യുന്നതിനായി ഇൻസ്റ്റാഗ്രാം തിരഞ്ഞെടുത്തത് ഐഡിൽ ആണ്. കൂടാതെ, ഏഴാമത്തെ ആർട്ട് സ്റ്റാൻഡ് ഫിലിം സീരീസിന്റെ ഭാഗമായ ഫിഷിംഗ് വിത്തൗട്ട് നെറ്റ്സ് പ്രദർശനത്തിനായി 2017 ജൂണിൽ ഹോണോലുലു മ്യൂസിയം ഓഫ് ആർട്ട് അവളെ ക്ഷണിച്ചു.
ആർട്സ് ബ്രിഡ്ജ് പണ്ഡിതയായിരുന്ന സമയത്ത്, ഇബ്രാഹിം ബെർക്ക്ലി ഹൈസ്കൂൾ വിദ്യാർത്ഥികൾക്ക് ഡോക്യുമെന്ററി ഫിലിം വിശകലനവും ചലച്ചിത്ര നിർമ്മാണവും പഠിപ്പിച്ചു. കൂടാതെ, ട്രംപിന്റെ 2017-ലെ ട്രാവൽ നിരോധനത്തിന് മറുപടിയായി അഭയാർഥികളെ സ്വാഗതം ചെയ്യുന്നതിനായി അവരോടൊപ്പം അവർ അത്താഴം കഴിച്ചു. ഫ്യൂഷൻ അവരുടെ വീഡിയോയിൽ അവളെ അവതരിപ്പിച്ചു.
ട്രിബേക്ക ഫിലിം ഫെസ്റ്റിവലിനോടനുബന്ധിച്ച് ട്രിബേക്ക ഫിലിം ഇൻസ്റ്റിറ്റ്യൂട്ട് എന്ന സംരംഭമായ ട്രിബേക്ക ഓൾ ആക്സസിന്റെ പൂർവ്വ വിദ്യാർത്ഥിയാണ് ഇഡിൽ.
ഒരു നടിയെന്ന നിലയിൽ, സ്വതന്ത്ര സിനിമ, വാണിജ്യ പ്രവർത്തനങ്ങൾ, ഓഫ്-ഓഫ് ബ്രോഡ്‌വേ തിയേറ്റർ പ്രൊഡക്ഷനുകൾ എന്നിവയിൽ ഇബ്രാഹിം അഭിനയിച്ചിട്ടുണ്ട്.
പുറംകണ്ണികൾ
വർഗ്ഗം:അമേരിക്കൻ നടിമാർ വർഗ്ഗം:സോമാലിയൻ നടിമാർ
ജൂലിയസ് ന്യെരേരെ അന്താരാഷ്ട്ര വിമാനത്താവളം
ടാൻസാനിയയിലെ ദാർ എസ് സലാമിൽ സ്ഥിതി ചെയ്യുന്ന ഒരന്താരാഷ്‌ട്ര വിമാനത്താവളമാണ് ജൂലിയസ് ന്യെരേരെ അന്താരാഷ്ട്ര വിമാനത്താവളം. രാജ്യത്തെ പ്രഥമ പ്രസിഡന്റ് ആയിരുന്ന ജൂലിയസ് ന്യെരേരെയോടുള്ള ബഹുമാനാർത്ഥമാണ് വിമാനത്താവളത്തിന് അദ്ദേഹത്തിന്റെ പേര് നൽകിയത്.
അവലംബം
=പുറം കണ്ണികൾ=
വർഗ്ഗം:ടാൻസാനിയയിലെ വിമാനത്താവളങ്ങൾ
ഗതികസിദ്ധാന്തം
തെർമോഡൈനാമിക് നിർവചനത്തിന് വ്യത്യസ്തമായി ഗതികസിദ്ധാന്തം താപനിലയെ സ്വന്തം വഴിയിലൂടെ നിർവചിക്കുന്നു.
വിൽസൺ കാറ്റിളക്കി
വിൽസൺ കാറ്റിളക്കി   ഇംഗ്ലീഷിൽ Wilson's Storm Petrel, Wilson's Petrel എന്നൊക്കെയാണ് പേര്. ശാസ്ത്രീയ നാമം Oceanites oceanicus എന്നാണ്. ഇതൊരു ചെറിയ കടൽ പക്ഷിയാണ്.
വിവരണം
ഇവയ്ക്ക് 16-18.5 സെ.മീ നീളമുണ്ട്. 38-42 സെ.മീ ചിറകുകളുടെ അറ്റം തമ്മിൽ അകലമുണ്ട്. ഇവയുടെ മേൽ ചിറകുമൂടിയ്ക്ക് മഞ്ഞിയ പട്ടയുണ്ട്. വിരലുകൾക്കിടയിലുള്ള പാടയ്ക്ക് മഞ്ഞ നിറമാണ്.
വിതരണം
തെക്കേ അർദ്ധഗോളത്തിൽ വേനൽകാലമാവുമ്പോൾ വേനലാവുമ്പോൾ അന്റ്റാർട്ടിക്കിന്റെ തീരപ്രദേശങ്ങളിലും അടുത്ത ദ്വീപുകളിലും കാണുന്നു. ബാക്കിയുള്ള കാലം മുഴുവനും കടലിലാണ്.
ശരാശരി 40 ഗ്രാം തൂക്കം വരും. ഇതാണ് അന്റാർട്ടിക്കയിൽ പ്രജനനം നടത്തുന്ന ഉഷ്ണ രക്തമുള്ള ജീവികളിൽ ഏറ്റവും ചെറുതാണ്. ഇവ കൂട്ടമായാണ് കൂടുണ്ടാക്കുന്നത്. കടലിനടുത്ത് കൊച്ചു പാറക്കെട്ടിലോ ഉറയ്ക്കാത്ത മണ്ണിൽ ഒരു വെളുത്ത മുട്ടയിടും. കുഞ്ഞുങ്ങൾ കൂട്ടിൽ 60 ദിവസത്തോളം കഴിയും.
അവലംബം
വർഗ്ഗം:കടൽപക്ഷികൾ
ജ്ഞാൻ പൂജാരി
2016 ലെ കേന്ദ്ര സാഹിത്യ അക്കാദമി പുരസ്കാരം നേടിയ ആസാമീസ് കവിയാണ്‍ജ്ഞാൻ പൂജാരി. മേഘ്മലർ ബർമ്മൻ എന്ന ആസാമീസ് കാവ്യ സമാഹാരത്തിനായിരുന്നു പുരസ്കാരം.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
ഫോർലാണ്ടെറ്റ് ദേശീയോദ്യാനം
ഫോർലാണ്ടെറ്റ് ദേശീയോദ്യാനം, നോർവീജിയൻ ദ്വീപസമൂഹമായ സ്വാൽബാർഡിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1973 ജൂൺ 1 ന് ഒരു രാജകീയ ഉത്തരവനുസരിച്ചാണ് ഈ ദേശീയോദ്യാനം രൂപീകരിച്ചത്. ഇത്‍ പ്രിൻസ് കാൾസ് ഫോർലാൻറ് ദ്വീപിൽ മുഴുവനായും ചുറ്റുപാടുമുള്ള സമുദ്രപ്രദേശങ്ങളിലുമായി പരന്നുകിടക്കുന്നു. ഈ നോർവീജിയൻ ദേശീയോദ്യാനത്തിന് 616 ചതുരശ്ര കിലോമീറ്റർ വിസ്തീർണ്ണവും പുറമേ 4031 ചതുരശ്ര കിലോമീറ്റർ സമുദ്രഭാഗവുമുണ്ട്.
അവലംബം
വർഗ്ഗം:നോർവെയിലെ ദേശീയോദ്യാനങ്ങൾ
പോർട്രെയ്റ്റ് ഓഫ് എ യങ് വുമൺ (റോസോ ഫിയോറെന്റിനോ)
1510-ൽ റോസോ ഫിയോറെന്റിനോ വരച്ചതാണെന്ന് ആരോപിക്കപ്പെട്ട ചിത്രമാണ് പോർട്രെയ്റ്റ് ഓഫ് എ യങ് വുമൺ. ജിയോവന്നി ലാർസിയാനി (മാസ്റ്റർ ഓഫ് ക്രെസ് ലാൻഡ്‌സ്‌കേപ്പ്സ്) അടുത്തിടെ അതിന്റെ ചിത്രകാരനായി സൂചിപ്പിച്ചിട്ടുണ്ട്. ഈ ചിത്രം ഇപ്പോൾ ഫ്ലോറൻസിലെ ഉഫിസിയിലാണ് സംരക്ഷിച്ചിരിക്കുന്നത്. ഫ്ലോറൻസിലെ സാന്റിസിമ അൻ‌ൻ‌സിയാറ്റയിലെ ചിയോസ്ട്രിനോ ഡീ വോട്ടിയിലെ ഫ്രെസ്കോസിനുമുമ്പിൽ നിർമ്മിച്ച റോസോയുടെ ആദ്യകാല ചിത്രമാണിതെന്ന് കരുതപ്പെടുന്നു. എന്നിരുന്നാലും അതിന്റെ തീക്ഷ്ണമായ ശൈലി ചിത്രം റോസോയുടേതാണെന്ന ഒരു കൃത്യമായ ആരോപണം നൽകുന്നത് പ്രയാസകരമാക്കുന്നു.
അവലംബം
വർഗ്ഗം:സ്ത്രീകളുടെ ചിത്രങ്ങൾ
നോലുത്തണ്ടോ മെജെ
ഒരു ദക്ഷിണാഫ്രിക്കൻ നടിയും ഗായികയുമാണ് നോലുത്തണ്ടോ 'നോളി' മെജെ നകായ് (ജനനം: 10 ഡിസംബർ 1986). ഫെയർ‌വെൽ എല്ല ബെല്ല, സ്വാർട്ട് വാട്ടർ, സൈലന്റ് വിറ്റ്നസ് എന്നീ ജനപ്രിയ സീരിയലുകളിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.
സ്വകാര്യ ജീവിതം
1986 ഡിസംബർ 10 ന് ദക്ഷിണാഫ്രിക്കയിലെ കേപ് ടൗണിലാണ് മെജെ ജനിച്ചത്. കേപ് ടൗണിലെ ക്യാമ്പ്സ് ബേ ഹൈസ്കൂളിൽ നിന്ന് അവർ വിദ്യാഭ്യാസം പൂർത്തിയാക്കി. അവരുടെ ഇളയ സഹോദരൻ സോബന്തു എൻകായ് ദക്ഷിണാഫ്രിക്കൻ ടെലിവിഷനിലും സിനിമയിലും ജനപ്രിയ നടനാണ്.
കരിയർ
2002-ൽ എം-നെറ്റ് റിയാലിറ്റി മത്സരങ്ങളുടെ ആദ്യ സീസണിലെ മികച്ച 100 ൽ എത്തി. 2003-ൽ രണ്ടാം സീസണിൽ ടോപ്പ് 12 ഫൈനലിസ്റ്റുകളിൽ ഒരാളായി മാറി. 2011-ൽ ഏഴാം സീസണിൽ വീണ്ടും മത്സരിച്ച് ടോപ്പ് 16 ഫൈനലിസ്റ്റായി.
2014 ഏപ്രിൽ 28 ന് പ്രശസ്തമായ ടെലിവിഷൻ സോപ്പി ഇസിഡിംഗോയിൽ വീട്ടുജോലിക്കാരിയായ 'സുകിസ കോണ്ടിലേ' എന്ന കഥാപാത്രത്തെ അവതരിപ്പിച്ചു. 2015-ൽ റിയാലിറ്റി മത്സരമായ ദ സിംഗ്-ഓഫ് എസ്‌എയുടെ ആദ്യ സീസണിന്റെ അവതാരകയായി. 2018-ൽ ഫെയർ‌വെൽ എല്ല ബെല്ല എന്ന ചിത്രത്തിൽ 'ഖാനിസ' എന്ന കഥാപാത്രത്തെ അവതരിപ്പിക്കുകയും ചെയ്തു.
പുറംകണ്ണികൾ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ വർഗ്ഗം:1986-ൽ ജനിച്ചവർ
ഇൻസ്റ്റിറ്റ്യൂഷണൽ റെപ്പോസിറ്ററി
ഗവേഷണസ്ഥാപനത്തിന്റേയോ സർവ്വകലാശാല യുടേയോ ബുദ്ധിപരമായ ഉൽപന്നങ്ങൾ ഡിജിറ്റൽ രൂപത്തിൽ  ശേഖരിക്കുന്നതിനും സൂക്ഷിക്കുന്നതിനും വിതരണം ചെയ്യുന്നതിനും വേണ്ടിയുള്ള ഓൺലൈൻ ശേഖരണികളാണ് ഇൻസ്റ്റിറ്റ്യൂഷണൽ റെപ്പോസിറ്ററീസ് (Institutional Repository). ഗവേഷണ പ്രബന്ധങ്ങൾ, ലേഖനങ്ങൾ, വൈജ്ഞാനിക അദ്ധ്യാപനങ്ങൾ (അദ്ധ്യാപനങ്ങൾ ), ഉപന്യാസ ങ്ങൾ തുടങ്ങിയ ബുദ്ധിപരമായ ഉത്പന്നങ്ങളാണ് ഒരു ഇൻസ്റ്റിറ്റ്യൂഷണൽ റെപ്പോസിറ്ററിലെ ശേഖരങ്ങൾ. ഒരു സ്ഥാപനത്തിന്റെ ബുദ്ധിപരമായ മുതൽക്കൂട്ടുകളുടെ തുറന്ന ലഭ്യത ഉറപ്പാക്കുവാൻ ഇൻസ്റ്റിറ്റ്യൂഷണൽ റെപ്പോസിറ്ററി വഴി സാധിക്കുന്നു.
കൂടുതൽ വായനയ്ക്ക്
വർഗ്ഗം:വാർത്താവിനിമയം വർഗ്ഗം:ഗവേഷണം
കല്ലുപൊട്ടൻ
25 മീറ്റർ വരെ ഉയരം വയ്ക്കുന്ന ഒരു മരമാണ് ഇലപ്പൊങ്ങ് അഥവാ കല്ലുപൊട്ടൻ. . 600 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിൽ കാണുന്നു. തെക്കേ മലബാറിലും ശ്രീലങ്കയിലും കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
സലാർ ജം‌ഗ് മ്യൂസിയം
ഇന്ത്യൻ സംസ്ഥാനമായ തെലങ്കാനയിലെ ഹൈദരാബാദ് നഗരത്തിൽ മുസി നദിയുടെ തെക്കേ കരയിലുള്ള ദാർ-ഉൽ-ഷിഫയിൽ സ്ഥിതിചെയ്യുന്ന ഒരു മ്യൂസിയമാണ് സലാർ ജംഗ് മ്യൂസിയം. ഇന്ത്യയിലെ പ്രധാനപ്പെട്ട മൂന്ന് ദേശീയ മ്യൂസിയങ്ങളിൽ ഒന്നാണിത്. യഥാർത്ഥത്തിൽ സലാർ ജംഗ് കുടുംബത്തിന്റെ ഒരു സ്വകാര്യ കലാസമാഹാരമായിരുന്നു മ്യൂസിയത്തിലുള്ള എല്ലാ സൃഷ്ടികളും. സലാർ ജംഗ് മൂന്നാമന്റെ മരണശേഷം ഇത് രാജ്യത്തിന് നൽകി. 1951 ഡിസംബർ 16 നാണ് ഇത് ഉദ്ഘാടനം ചെയ്തത്.
പ്രദർശനവസ്തുക്കൾക്കു പുറമേ സാലർ ജംഗ് മ്യൂസിയത്തിന്റെ ഏറ്റവും വലിയ പ്രത്യേകതകളിൽ ഒന്നാണ് ഇവിടുത്തെ ലൈബ്രറി. അപൂർവമായ ചില ശേഖരങ്ങൾ സാലർ ജംഗ് ലൈബ്രറിയിൽ ഉണ്ട്. 8,000-ത്തിൽ അധികം കയ്യെഴുത്തുപ്രതികളും 60,000-ത്തിൽ അധികം അച്ചടിച്ച പുസ്തകങ്ങളുമുള്ള ലൈബ്രറി ലോകത്തിലെ ഏറ്റവും മികച്ച ലൈബ്രറികളിലൊന്നാണ്. ശേഖരണത്തിന്റെ ഗുണനിലവാരം മറ്റ് ലൈബ്രറികളിൽ നിന്ന് ഇതിനെ മാറ്റി നിർത്തുന്നു.
അവലംബം
വർഗ്ഗം:ഇന്ത്യയിലെ ആർട്ട് ഗാലറികൾ
സ്ത്രീകൾക്കുള്ള കോണ്ടം
Description
അടഞ്ഞ അറ്റത്ത് വഴക്കമുള്ള മോതിരം/ഫ്രെയിം അല്ലെങ്കിൽ മോതിരം/ഫോം ഡിസ്‌കോടുകൂടിയ നേർത്തതും മൃദുവും അയഞ്ഞതുമായ ഉറയാണ് പെൺ കോണ്ടം. അവ സാധാരണയായി വിവിധ വലുപ്പങ്ങളിൽ വരുന്നു. മിക്ക യോനികൾക്കും, മിതമായ വലിപ്പമുള്ള കോണ്ടം മതിയാകും; അടുത്തിടെ പ്രസവിച്ച സ്ത്രീകൾ ആദ്യം വലിയ വലിപ്പം പരീക്ഷിക്കണം. ഉറയുടെ അടഞ്ഞ അറ്റത്തുള്ള അകത്തെ മോതിരം അല്ലെങ്കിൽ ഫോം ഡിസ്‌ക് യോനിക്കുള്ളിൽ കോണ്ടം തിരുകാനും ലൈംഗിക ബന്ധത്തിൽ പിടിക്കാനും ഉപയോഗിക്കുന്നു. ഉറയുടെ തുറന്ന അറ്റത്ത് ഉരുട്ടിയ പുറം വളയം അല്ലെങ്കിൽ പോളി ഫ്രെയിം യോനിക്ക് പുറത്ത് നിലകൊള്ളുകയും ബാഹ്യ ജനനേന്ദ്രിയത്തിന്റെ ഒരു ഭാഗം മൂടുകയും ചെയ്യുന്നു.
ഇരുപതാം നൂറ്റാണ്ടിന്റെ അവസാനത്തിലാണ് പെൺ കോണ്ടം വികസിപ്പിച്ചെടുത്തത് (പുരുഷ കോണ്ടം നൂറ്റാണ്ടുകളായി ഉപയോഗിച്ചുവരുന്നു). സംവേദനക്ഷമത നഷ്‌ടപ്പെടുകയും പുരുഷന്റെ ഉദ്ധാരണത്തിന്റെ കാഠിന്യത്തെ ബാധിക്കുകയും ചെയ്‌തതിന്റെ ഫലമായി ചില പുരുഷന്മാർ കോണ്ടം ഉപയോഗിക്കാൻ വിസമ്മതിച്ചതും രണ്ടാമതായി പുരുഷന് ഒരു എസ്‌ടിഐ പകരും എന്നതിന്റെ സൂചനയുമാണ് ഇത് സൃഷ്ടിക്കുന്നതിനുള്ള പ്രാഥമിക ലക്ഷ്യം..
റസൂൾപൂർ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് റസൂൾപൂർ. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് റസൂൾപൂർ സ്ഥിതിചെയ്യുന്നത്. റസൂൾപൂർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് റസൂൾപൂർ ൽ 52 വീടുകൾ ഉണ്ട്. ആകെ ജനസംഖ്യ 302 ആണ്. ഇതിൽ 162 പുരുഷന്മാരും 140 സ്ത്രീകളും ഉൾപ്പെടുന്നു. റസൂൾപൂർ ലെ സാക്ഷരതാ നിരക്ക് 80.79 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. റസൂൾപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 21 ആണ്. ഇത് റസൂൾപൂർ ലെ ആകെ ജനസംഖ്യയുടെ 6.95 ശതമാനമാണ്.
ജാതി
റസൂൾപൂർ ലെ 80 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ക്ലിനിക്കൽ ന്യൂറോഫിസിയോളജി
ക്ലിനിക്കൽ ന്യൂറോഫിസിയോളജി എന്നത് സ്വയമേവയോ ഉത്തേജിപ്പിക്കപ്പെട്ടതോ ആയ ബയോഇലക്ട്രിക്കൽ പ്രവർത്തനത്തിന്റെ റെക്കോർഡിംഗിലൂടെ കേന്ദ്ര, പെരിഫറൽ നാഡീവ്യൂഹങ്ങളെ പഠിക്കുന്ന ഒരു മെഡിക്കൽ സ്പെഷ്യാലിറ്റിയാണ്. കേന്ദ്ര, പെരിഫറൽ നാഡീവ്യൂഹങ്ങൾ ഉൾപ്പെടുന്ന രോഗങ്ങൾ നിർണ്ണയിക്കാൻ ഉപയോഗിക്കുന്ന ക്ലിനിക്കൽ രീതികൾക്കൊപ്പം പാത്തോഫിസിയോളജിയെക്കുറിച്ചുള്ള ഗവേഷണങ്ങളും ഇതിൽ ഉൾക്കൊള്ളുന്നു. ക്ലിനിക്കൽ ന്യൂറോഫിസിയോളജി മേഖലയിലെ പരിശോധനകൾ ഒരു ലബോറട്ടറിയിൽ നടത്തുന്ന പരിശോധനകളിൽ മാത്രം ഒതുങ്ങുന്നില്ല. ഇത് ഒരു ന്യൂറോളജിക്കൽ കൺസൾട്ടേഷന്റെ വിപുലീകരണമായി കണക്കാക്കപ്പെടുന്നു. മസ്തിഷ്കം, സുഷുമ്നാ നാഡി, കൈകാലുകളിലും പേശികളിലും ഉള്ള ഞരമ്പുകൾ എന്നിവയുടെ വൈദ്യുത പ്രവർത്തനങ്ങൾ അളക്കുന്നതുമായി ബന്ധപ്പെട്ട പരിശോധനകൾ നടത്തുന്നു. ഇതിന് സൈറ്റിന്റെ കൃത്യമായ നിർവചനം, ലീഷൻ തരം, അളവ് എന്നിവയും സംശയാസ്പദമായ അസാധാരണത്വങ്ങളും വെളിപ്പെടുത്താൻ കഴിയും. ഈ കഴിവുകൾ കാരണം, ക്ലിനിക്കൽ ന്യൂറോഫിസിയോളജി പ്രധാനമായും രോഗങ്ങളെ ചികിത്സിക്കുന്നതിനുപകരം രോഗ നിർണ്ണയത്തിന് സഹായിക്കുന്നു.
ചില രാജ്യങ്ങളിൽ ഇത് ന്യൂറോളജി അല്ലെങ്കിൽ സൈക്യാട്രിയുടെ ഭാഗമാണ്, ഉദാഹരണത്തിന് യുണൈറ്റഡ് സ്റ്റേറ്റ്സ് ജർമ്മനി മുതലായവ. സ്പെയിൻ, പോർച്ചുഗൽ, ഇറ്റലി, യുണൈറ്റഡ് കിംഗ്ഡം, ഫിൻലാൻഡ്, സ്വീഡൻ, നോർവേ തുടങ്ങിയ മറ്റ് രാജ്യങ്ങളിൽ ഇത് ഒരു ഓട്ടോനോമസ് സ്പെഷ്യാലിറ്റിയാണ്.
ന്യൂറോളജിസ്റ്റുകളും ന്യൂറോ സർജന്മാരും ഉള്ള ആശുപത്രികളിൽ ക്ലിനിക്കൽ ന്യൂറോഫിസിയോളജി വിഭാഗങ്ങൾ പ്രവർത്തിക്കുന്നു. സാധാരണയായി ഇവ കൂടുതൽ സ്പെഷ്യലൈസ്ഡ് സ്റ്റാഫ് യൂണിറ്റുകളെ നിയമിക്കാൻ കഴിയുന്ന വലിയ ആശുപത്രികളായിരിക്കും. ക്ലിനിക്കൽ ന്യൂറോഫിസിയോളജി സൗകര്യങ്ങളുള്ള ആശുപത്രികളിൽ, പ്രധാന ഡയഗ്നോസ്റ്റിക് രീതികളിൽ ഇവ ഉൾപ്പെടുന്നു:
ഇലക്ട്രോ ഡയഗ്നോസ്റ്റിക് മെഡിസിനുമായുള്ള ബന്ധം
ക്ലിനിക്കൽ ന്യൂറോഫിസിയോളജിയുടെ ഒരു ഉപവിഭാഗമാണ് ഇലക്ട്രോ ഡയഗ്നോസ്റ്റിക് മെഡിസിൻ. ഇലക്ട്രോ ഡയഗ്നോസ്റ്റിക് മെഡിസിൻ കേന്ദ്ര നാഡീവ്യൂഹത്തിന് പകരം, പെരിഫറൽ നാഡീവ്യവസ്ഥയിൽ മാത്രമാണ് ശ്രദ്ധ കേന്ദ്രീകരിക്കുന്നത്. ഒരു ക്ലിനിക്കൽ ന്യൂറോഫിസിയോളജിസ്റ്റ് ഇ.ഇ.ജി., ഇൻട്രാ ഓപ്പറേറ്റീവ് മോണിറ്ററിംഗ്, നാഡീ ചാലക പഠനങ്ങൾ, ഇ.എം.ജി., ഇവോക്ക്ഡ് പൊട്ടൻഷ്യലുകൾ മുതലായ എല്ലാ പഠനങ്ങളും നടത്താൻ പരിശീലിപ്പിക്കപ്പെടുന്നു. ഇലക്ട്രോ ഡയഗ്നോസ്റ്റിക് ഫിസിഷ്യൻ പ്രധാനമായും നാഡീ ചാലക പഠനങ്ങൾ, നീഡിൽ ഇഎംജി, ഇവോക്ക്ഡ് പൊട്ടൻഷ്യൽ എന്നിവയിൽ ശ്രദ്ധ കേന്ദ്രീകരിക്കുന്നു. അമേരിക്കൻ ബോർഡ് ഓഫ് സൈക്യാട്രി ആൻഡ് ന്യൂറോളജി ക്ലിനിക്കൽ ന്യൂറോഫിസിയോളജിയിൽ സർട്ടിഫിക്കേഷൻ പരീക്ഷ നൽകുന്നു. അമേരിക്കൻ ബോർഡ് ഓഫ് ഇലക്ട്രോഡയഗ്നോസ്റ്റിക് മെഡിസിൻ EDX മരുന്നുകളിൽ സർട്ടിഫിക്കേഷൻ നൽകുന്നു. അമേരിക്കൻ ബോർഡ് ഓഫ് ക്ലിനിക്കൽ ന്യൂറോഫിസിയോളജി ഇലക്ട്രോഎൻസെഫലോഗ്രഫി (ഇഇജി), എവോക്ഡ് പൊട്ടൻഷ്യൽസ് (ഇപി), പോളിസോംനോഗ്രഫി (പിഎസ്ജി), എപ്പിലപ് സി മോണിറ്ററിംഗ്, ന്യൂറോളജിക് ഇൻട്രാ ഓപ്പറേറ്റീവ് മോണിറ്ററിംഗ് (എൻഐഒഎം) എന്നിവയിൽ സാക്ഷ്യപ്പെടുത്തുന്നു.
ആശുപത്രികളിലെ ന്യൂറോ ഫിസിയോളജിസ്റ്റുകൾ
ന്യൂറോളജിസ്റ്റുകളും ന്യൂറോ സർജന്മാരും ഉള്ള ആശുപത്രികളിൽ ക്ലിനിക്കൽ ന്യൂറോഫിസിയോളജി വിഭാഗങ്ങൾ പ്രവർത്തിക്കുന്നു. സാധാരണയായി ഇവ കൂടുതൽ സ്പെഷ്യലൈസ്ഡ് സ്റ്റാഫ് യൂണിറ്റുകളെ നിയമിക്കാൻ കഴിയുന്ന വലിയ ആശുപത്രികളായിരിക്കും. ഡിപ്പാർട്ട്‌മെന്റിനുള്ളിൽ നടക്കുന്ന പരിശോധനകളെക്കുറിച്ചുള്ള റിപ്പോർട്ടുകൾ വിശകലനം ചെയ്യുന്നതിനും എഴുതുന്നതിനും ക്ലിനിക്കൽ ന്യൂറോഫിസിയോളജിസ്റ്റുകൾ ഉത്തരവാദികളാണ്. അവർ സ്വീകരിക്കുന്ന ഫലങ്ങൾ വ്യാഖ്യാനിക്കുകയും രോഗിയെ പ്രത്യേക ന്യൂറോഫിസിയോളജിസ്റ്റിലേക്ക് റഫർ ചെയ്ത ഡോക്ടറെ അറിയിക്കുകയും വേണം. ഇവോക്ക്ഡ് പൊട്ടൻഷ്യൽ റെക്കോർഡിംഗുകൾ വായിക്കാൻ ഒരു EMG നടത്തുന്നത് പല ടെസ്റ്റുകളിലും ഉൾപ്പെടുന്നു. നാഡി ചാലക റെക്കോർഡിംഗുകളും വളരെ സാധാരണമാണ്.
സംഘടനകൾ
വർഗ്ഗം:ന്യൂറോഫിസിയോളജി
എസ്.ഡി.ജി ഇന്ത്യ സൂചിക
ലഘുചിത്രം|ഇന്ത്യൻ പതാക ഐക്യരാഷ്ട്രസഭയുടെ സുസ്ഥിര വികസന ലക്ഷ്യങ്ങളിൽ ഇന്ത്യയിലെ ഓരോ സംസ്ഥാനത്തിന്റെയും കേന്ദ്രഭരണ പ്രദേശങ്ങളുടെയും പുരോഗതി അവലോകനം ചെയ്യുന്നതിനുള്ള സൂചികയെ എസ്.ഡി.ജി. ഇന്ത്യ സൂചിക എന്ന് വിളിക്കുന്നു. ഐക്യരാഷ്ട്രസഭയുടെ സുസ്ഥിര വികസന ലക്ഷ്യങ്ങളിൽ ഇന്ത്യയിലെ ഓരോ സംസ്ഥാനത്തിന്റെയും കേന്ദ്രഭരണ പ്രദേശങ്ങളുടെയും പുരോഗതി അവലോകനം ചെയ്യുന്നതിനുള്ള സൂചികയെ എസ്.ഡി.ജി. ഇന്ത്യ സൂചിക എന്ന് വിളിക്കുന്നു. നീതി ആയോഗ് ആണ് സുസ്ഥിര വികസന വികസന ലക്ഷ്യങ്ങളിൽ ഇന്ത്യയുടെ പുരോഗതി നിരീക്ഷിക്കുന്നതിനുള്ള നോഡൽ ഏജൻസി.
പശ്ചാത്തലം
SDG ഇന്ത്യ സൂചിക NITI ആയോഗ്  ആണ് പ്രസിദ്ധീകരിക്കുന്നത്. 2018-ൽ അതിന്റെ ഉദ്ഘാടന സമാരംഭം മുതൽ, സുസ്ഥിര വികസന ലക്ഷ്യങ്ങൾ കൈവരിക്കുന്നതിനായി സംസ്ഥാനങ്ങളും കേന്ദ്ര ഭരണ പ്രദേശങ്ങളും കൈവരിച്ച പുരോഗതി സൂചിക സമഗ്രമായി രേഖപ്പെടുത്തുകയും റാങ്ക് ചെയ്യുകയും ചെയ്യുന്നു. രാജ്യത്തെ SDG-കളിലെ പുരോഗതി നിരീക്ഷിക്കുന്നതിനുള്ള പ്രാഥമിക ഉപകരണമായി സൂചിക മാറുകയും ഒരേ സമയം സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമിടയിൽ മത്സരം വളർത്തിയെടുക്കുകയും ചെയ്തു.
NITI ആയോഗ് രൂപകല്പന ചെയ്യുകയും വികസിപ്പിച്ചെടുക്കുകയും ചെയ്ത, സൂചിക തയ്യാറാക്കുന്നത് പ്രാഥമിക പങ്കാളികളായ സംസ്ഥാനങ്ങളുമായും കേന്ദ്ര ഭരണ പ്രദേശങ്ങളുമായും വിപുലമായ കൂടിയാലോചനകൾക്ക് ശേഷമാണ്. സ്റ്റാറ്റിസ്റ്റിക്സ് ആൻഡ് പ്രോഗ്രാം ഇംപ്ലിമെന്റേഷൻ മന്ത്രാലയം (MoSPI), പ്രധാന കേന്ദ്ര മന്ത്രാലയങ്ങൾ എന്നിവയാണ് ഇന്ത്യയിലെ ഐക്യരാഷ്ട്രസഭയുടെ നേതൃത്വത്തിലുള്ള യുഎൻ ഏജൻസികൾ.
ഘടന
SDG ഇന്ത്യ സൂചിക ഓരോ സംസ്ഥാനത്തിനും കേന്ദ്ര ഭരണ പ്രദേശത്തിനുമുള്ള 16 SDG-കളിലെ ഗോൾ തിരിച്ചുള്ള സ്‌കോറുകൾ കണക്കാക്കുന്നു. 16 SDG-കളിലുടനീളമുള്ള അതിന്റെ പ്രകടനത്തെ അടിസ്ഥാനമാക്കി ഉപ-ദേശീയ യൂണിറ്റിന്റെ മൊത്തത്തിലുള്ള പ്രകടനം അളക്കുന്നതിന് മൊത്തത്തിലുള്ള സംസ്ഥാന, UT സ്‌കോറുകൾ ഗോൾ തിരിച്ചുള്ള സ്‌കോറുകളിൽ നിന്നാണ് സൃഷ്‌ടിക്കുന്നത്. ഈ സ്‌കോറുകൾ 0-100 ന് ഇടയിലാണ്, ഒരു സംസ്ഥാനം/UT 100 സ്‌കോർ നേടുകയാണെങ്കിൽ, അത് 2030 ലെ ലക്ഷ്യങ്ങൾ കൈവരിച്ചുവെന്ന് സൂചിപ്പിക്കുന്നു. ഒരു സംസ്ഥാനത്തിന്റെ/യുടിയുടെ സ്‌കോർ കൂടുന്തോറും ലക്ഷ്യത്തിലേക്കുള്ള ദൂരം കൂടും.
സംസ്ഥാനങ്ങളെയും കേന്ദ്രഭരണ പ്രദേശങ്ങളെയും അവയുടെ SDG ഇന്ത്യ സൂചിക സ്‌കോറിന്റെ അടിസ്ഥാനത്തിൽ നാലായി തരംതിരിച്ചിരിക്കുന്നു. ആസ്‌പിരന്റ് : 0 മുതൽ 49  പോയിന്റ് വരെ, പെർഫോർമർ: 50  മുതൽ 64  പോയിന്റ് വരെ, ഫ്രണ്ട്-റണ്ണർ: 65  മുതൽ 99 പോയിന്റ് വരെ ,അച്ചീവർ: 100  പോയിന്റ്.
അവലംബം
വർഗ്ഗം:സുസ്ഥിര വികസന ലക്ഷ്യങ്ങൾ
കോനോകാർപ്പാസ് ഇറക്ക്റ്റസ്
കോനോകാർപ്പാസ് വിഭാഗത്തിലെ ഒരു ചെടിയാണ് കോനോകാർപ്പാസ് ഇറക്ക്റ്റസ്. കണ്ടൽച്ചെടിയായ ഇവ തീര പ്രദേശങ്ങളിലും ഉഷ്ണമേഖലാ പ്രദേശങ്ങളിലും കാണുന്നു. കുവൈറ്റിൽ ഇത് ഒരു അവതീർണ്ണ സ്പീഷീസ് ആണ്, ഉയർന്ന താപനില അതിജീവിക്കാൻ ഉള്ള കഴിവും ഉപ്പു കലർന്ന വെള്ളം ആഗിരണം ചെയ്യാൻ ഉള്ള കഴിവും ആണ് ഇവയെ ഈ രാജ്യത്തിലെ അതിഥി സ്പീഷീസ് ആക്കി മാറ്റിയത്.
ഉപയോഗങ്ങൾ
ഇവയെ ഒരു അലങ്കാര സസ്യമായും, ബോൺസായി ആയും വളർത്തി വരുന്നു. ഇഷ്ടം ഉള്ള ആകാരത്തിൽ വെട്ടി ഒതുക്കി വളർത്താം എന്നതു ഇവയുടെ പ്രത്യേകത ആണ്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:കണ്ടലുകൾ
സതീഷ്ബാബു പയ്യന്നൂർ
പ്രമുഖ മലയാള ചെറുകഥാകൃത്തും നോവലിസ്റ്റുമാണ് സതീഷ്ബാബു പയ്യന്നൂർ(ജനനം : 1963 മരണം - 2022). 2012 ലെ ചെറുകഥയ്ക്കുള്ള കേരള സാഹിത്യ പുരസ്കാരം നേടിയിട്ടുണ്ട്.
ജീവിതരേഖ
പാലക്കാട്‌ ജില്ലയിലെ പത്തിരിപ്പാലയിൽ ജനിച്ചു. കാഞ്ഞങ്ങാടു് നെഹ്രു കോളേജിലേയും തുടർന്നു് പയ്യന്നൂരിലെ കോളജ്‌ വിദ്യാഭ്യാസത്തിനുശേഷം സ്‌റ്റേറ്റ്‌ ബാങ്ക്‌ ഓഫ്‌ ട്രാവൻകൂറിൽ ഉദ്യോഗസ്ഥനായി. കാസർകോട്‌ ‘ഈയാഴ്‌ച’ വാരികയുടെ എഡിറ്ററായും പ്രവർത്തിച്ചു. രണ്ടു കഥാസമാഹാരങ്ങളും ഏഴു നോവലുകളും പ്രസിദ്ധീകരിച്ചു. കേരള ചലച്ചിത്ര അക്കാദമി അംഗമായി പ്രവർത്തിച്ചു. നിരവധി ടെലിവിഷൻ ചിത്രങ്ങളും ഡോക്യുമെന്ററികളും സംവിധാനം ചെയ്‌തിട്ടണ്ട്.